cyanic-selkie/wikianc huggingface dataset:
പിൻഹോൾ ക്യാമറ
ക്യാമറ ഒബ്‌സ്ക്യുറ
ക്യാമറ ഒബ്സ്ക്യുറ അല്ലെങ്കിൽ പിൻഹോൾ ഇമേജ് ഒരു സ്വാഭാവിക ഒപ്റ്റിക്കൽ പ്രതിഭാസമാണ്. ചൈനീസ് മോസി രചനകളിലും (ക്രി.മു. 500-ൽ) അരിസ്റ്റോട്ടിലിയൻ പ്രശ്‌നങ്ങളിലും (ഏകദേശം 300 ബി.സി - 600 സി.ഇ.) ഇതിന്റെ ആദ്യകാല വിവരണങ്ങൾ കാണാം. ലഘുചിത്രം| ഒരു പിൻഹോളിലൂടെ പ്രകാശത്തിന്റെ പെരുമാറ്റത്തെക്കുറിച്ച് [[ഇബ്‌നു ഹൈഥം|ഇബ്നു അൽ ഹെയ്താമിന്റെ നിരീക്ഷണങ്ങൾ ചിത്രീകരിക്കുന്ന ഒരു രേഖാചിത്രം ]] വലത്ത്‌|ലഘുചിത്രം|ആദ്യകാല പിൻഹോൾ ക്യാമറ. ഒരു ചെറിയ ദ്വാരത്തിലൂടെ വെളിച്ചം ഇരുണ്ട പെട്ടിയിലേക്ക് പ്രവേശിക്കുകയും ദ്വാരത്തിന് എതിർവശത്തുള്ള ഭിത്തിയിൽ വിപരീത ചിത്രം സൃഷ്ടിക്കുകയും ചെയ്യുന്നു. അറബ് ഭൗതികശാസ്ത്രജ്ഞനായ അൽഹാസെൻ എന്നറിയപ്പെടുന്ന ഇബ്നു അൽ ഹെയ്തം (965-1039) ആണ് ക്യാമറ ഒബ്സ്ക്യുറ ഇഫക്റ്റിനെക്കുറിച്ച് വിശദമായി പഠിക്കുകയും വിവരിക്കുകയും ചെയ്തത്. അതിന് ശേഷം നൂറ്റാണ്ടുകളായി മറ്റുള്ളവർ ഇത് പരീക്ഷിക്കാൻ തുടങ്ങി. പ്രധാനമായും ഷട്ടറുകളിൽ ചെറിയ ദ്വാരമുള്ള ഇരുണ്ട മുറികളിൽ, പ്രകാശത്തിന്റെ സ്വഭാവം പഠിക്കുന്നതിനും സൂര്യഗ്രഹണങ്ങളെ സുരക്ഷിതമായി കാണുന്നതിനും ഒക്കെയാണ് ഇത് ഉപയോഗിച്ചിരുന്നത്.
ജിയാംബാറ്റിസ്റ്റ ഡെല്ല പോർട്ട 1558 ൽ തന്റെ മാജിയ നാച്ചുറലിസിൽ ഒരു കോൺകേവ് കണ്ണാടി ഉപയോഗിച്ച് ചിത്രം പേപ്പറിൽ പ്രദർശിപ്പിക്കുന്നതിനും ഇത് ഒരു ഡ്രോയിംഗ് സഹായമായി ഉപയോഗിക്കുന്നതിനെക്കുറിച്ചും എഴുതി. ഏതാണ്ട് ഇതേ കാലയളവിൽ പിൻഹോളിന് പകരം ലെൻസിന്റെ ഉപയോഗം അവതരിപ്പിച്ചു. പതിനേഴാം നൂറ്റാണ്ടിൽ, ലെൻസുള്ള ക്യാമറ ഒബ്‌സ്ക്യുറ ഒരു ജനപ്രിയ ഡ്രോയിംഗ് എയ്ഡായി മാറി, അത് പിന്നീട് ആദ്യം ഒരു ചെറിയ കൂടാരത്തിലും പിന്നീട് ഒരു പെട്ടിയിലും എന്ന രീതിയിൽ ഒരു മൊബൈൽ ഉപകരണമായി വികസിപ്പിച്ചെടുത്തു. പത്തൊൻപതാം നൂറ്റാണ്ടിന്റെ തുടക്കത്തിൽ വികസിപ്പിച്ച ഫോട്ടോഗ്രാഫിക് ക്യാമറ അടിസ്ഥാനപരമായി ലെൻസുള്ള ബോക്സ്-ടൈപ്പ് ക്യാമറ ഒബ്സ്ക്യുറയുടെ ഒരു രൂപാന്തരീകരണമായിരുന്നു.
ഒപ്റ്റിക്‌സിന്റെ പശ്ചാത്തലത്തിൽ "പിൻ-ഹോൾ" എന്ന പദം ജെയിംസ് ഫെർഗൂസന്റെ 1764 ലെ, Lectures on select subjects in mechanics, hydrostatics, pneumatics, and optics (മെക്കാനിക്സ്, ഹൈഡ്രോസ്റ്റാറ്റിക്സ്, ന്യൂമാറ്റിക്സ്, ഒപ്റ്റിക്സ് എന്നിവയിലെ തിരഞ്ഞെടുത്ത വിഷയങ്ങളെക്കുറിച്ചുള്ള പ്രഭാഷണങ്ങൾ) എന്ന പുസ്തകത്തിൽആണ് ആദ്യം ഉപയോഗിച്ചു കാണുന്നത്.
ആദ്യകാല പിൻഹോൾ ഫോട്ടോഗ്രഫി
പിൻ‌ഹോൾ ഫോട്ടോഗ്രാഫിയെക്കുറിച്ചുള്ള ആദ്യ വിവരണം 1856-ൽ സ്കോട്ടിഷ് ശാക്ത്രജ്ഞനായ ഡേവിഡ് ബ്രൂസ്റ്ററുടെ ദി സ്റ്റീരിയോസ്കോപ്പ് എന്ന പുസ്തകത്തിൽ കാണാം, ഈ ആശയം "ലെൻസുകളില്ലാത്ത ക്യാമറ, പിൻ-ഹോൾ മാത്രമുള്ള ക്യാമറ" എന്നാണ്.
സർ വില്യം ക്രൂക്ക്സ്, വില്യം ഡി വിവേലെസ്ലി അബ്നി എന്നിവരാണ് പിൻ‌ഹോൾ സാങ്കേതികത പരീക്ഷിച്ച മറ്റ് ആദ്യകാല ഫോട്ടോഗ്രാഫർമാർ.
ഫിലിം, ഇന്റഗ്രൽ ഫോട്ടോഗ്രഫി പരീക്ഷണങ്ങൾ
ശാസ്ത്രജ്ഞനായ വില്യം കെന്നഡി ഡിക്സൺ പറയുന്നതനുസരിച്ച്, തോമസ് ആൽ‌വ എഡിസണും സഹപ്രവർത്തകരും ചലിക്കുന്ന ചിത്രങ്ങൾക്കായി ആദ്യ പരീക്ഷണങ്ങൾ നടത്തിയത് 1887 ലാണ്. അതിൽ "സിലിണ്ടർ ഷെല്ലിൽ സ്ഥാപിച്ചിരിക്കുന്ന മൈക്രോസ്കോപ്പിക് പിൻ-പോയിന്റ് ഫോട്ടോഗ്രാഫുകൾ" ഉൾപ്പെടുന്നു. ചലിക്കുന്ന ചിത്രങ്ങളെ ശബ്‌ദ റെക്കോർഡിംഗുകളുമായി സംയോജിപ്പിക്കാൻ സിലിണ്ടറിന്റെ വലുപ്പം ഫോണോഗ്രാഫ് സിലിണ്ടറുമായി യോജിക്കുന്ന തരത്തിലാണ് നിർമ്മിച്ചത്. ചിത്രങ്ങൾ വലുതാക്കുമ്പോൾ ഉയർന്നുവന്ന പ്രശ്നങ്ങൾ മൂലം, മൈക്രോസ്കോപ്പിക് പിൻ-പോയിന്റ് ഫോട്ടോഗ്രഫുകൾ അധികം താമസിയാതെ തന്നെ ഉപേക്ഷിച്ചു. 1893-ൽ ചലിക്കുന്ന ചിത്രങ്ങൾക്കായ് കൈനറ്റോസ്കോപ് ഉപയോഗിക്കാൻ തുടങ്ങി.
യൂജിൻ എസ്റ്റാനാവ് ഇന്റഗ്രൽ ഫോട്ടോഗ്രഫിയിൽ പരീക്ഷണങ്ങൾ നടത്തുകയും 1925 ൽ ലാ നേച്ചറിൽ അദ്ദേഹത്തിന്റെ കണ്ടെത്തലുകൾ പ്രസിദ്ധീകരിക്കുകയും ചെയ്തു. 1930 ന് ശേഷം ലെന്റിക്കുലാർ സ്ക്രീനിന് പകരം പിൻഹോളുകൾ ഉപയോഗിച്ച് തന്റെ പരീക്ഷണങ്ങൾ തുടരാൻ അദ്ദേഹം തീരുമാനിച്ചു.
ഉപയോഗം
ഒരു പിൻഹോൾ ക്യാമറ ചിത്രം ഒരു തത്സമയ കാഴ്ചയ്ക്കായി (സൂര്യഗ്രഹണങ്ങളെ സുരക്ഷിതമായി നിരീക്ഷിക്കുന്നതിന്) അല്ലെങ്കിൽ പേപ്പറിൽ പതിപ്പിക്കുന്നതിന് ഉപയോഗിക്കാം. പിൻഹോൾ ഫോട്ടോഗ്രാഫിയിൽ, ഫോട്ടോഗ്രാഫിക് ഫിലിം, അല്ലെങ്കിൽ ഫോട്ടോഗ്രാഫിക് പേപ്പർ പിൻഹോൾ അപ്പേർച്ചറിന് എതിർവശത്ത് വെച്ച് ചിത്രം പകർത്താം.
സിസിഡികളുള്ള (ചാർജ്-കപ്പിൾഡ് ഉപകരണങ്ങൾ) പിൻ‌ഹോൾ ക്യാമറകൾ ചിലപ്പോൾ നിരീക്ഷണത്തിനായി ഉപയോഗിക്കുന്നുണ്ട്, അവ കണ്ടെത്താൻ പ്രയാസമാണ് എന്നതാണ് ഇതിന് കാരണം.
ആധുനിക നിർമ്മാണ രീതികൾ ഡിജിറ്റൽ ക്യാമറകളിൽ പ്രയോഗിക്കാൻ കഴിയുന്ന ഉയർന്ന നിലവാരമുള്ള പിൻഹോൾ ലെൻസുകളുടെ ഉത്പാദനം പ്രാപ്തമാക്കി ; ഇത് ക്യാമറ ഒബ്സ്ക്യുറ പ്രഭാവം നേടാൻ ഫോട്ടോഗ്രാഫർമാരെയും വീഡിയോഗ്രാഫർമാരെയും അനുവദിക്കുന്നു.
നിർമ്മാണം
പ്രത്യേക ആവശ്യത്തിനായുള്ള പിൻഹോൾ ക്യാമറകൾ നമുക്ക് സ്വയമേ തന്നെ നിർമ്മിക്കാൻ കഴിയും. അതിന്റെ ഏറ്റവും ലളിതമായ രൂപത്തിൽ, ഫോട്ടോഗ്രാഫിക് പിൻഹോൾ ക്യാമറയ്ക്ക്, ഒരു അറ്റത്ത് പിൻഹോളുള്ള വെളിച്ചം കടക്കാത്ത ബോക്സ് ആണ് ഉള്ളത്. ഫിലിം അല്ലെങ്കിൽ ഫോട്ടോഗ്രാഫിക് പേപ്പർ മറ്റേ അറ്റത്ത് ടേപ്പ് ചെയ്യാം. ടേപ്പ് ഹിംഗുള്ള കാർഡ്ബോർഡിന്റെ ഫ്ലാപ്പ് ഒരു ഷട്ടറായി ഉപയോഗിക്കാം. ഒരു തുന്നൽ സൂചി അല്ലെങ്കിൽ ചെറിയ വ്യാസമുള്ള ബിറ്റ് ഉപയോഗിച്ച് ടിൻഫോയിലിലോ, അലുമിനിയം ഷീറ്റിലോ ചെറിയ ദ്വാരം ഉണ്ടാക്കാം. എന്നിട്ട് ഈ കഷണം ബോക്സിൽ വെളിച്ചം കടക്കാത്ത രീതിയിൽ ടാപ്പുചെയ്യുന്നു. ഒരു ചെറിയ സിലിണ്ടർ കണ്ടെയ്നർ ഒരു പിൻഹോൾ ക്യാമറയാക്കാൻ കഴിയും.
ഫോട്ടോഗ്രാഫിക് മെറ്റീരിയലിലേക്കോ സ്‌ക്രീനിലേക്കോ പ്രവേശിക്കുന്ന പ്രകാശത്തിന്റെ പ്രതിഫലനം ഒഴിവാക്കാൻ, ഫലപ്രദമായ പിൻഹോൾ ക്യാമറയുടെ ഉൾവശം കറുത്ത നിറത്തിൽ ആയിരിക്കും.
സ്ലൈഡിംഗ് ഫിലിം ഹോൾഡർ ഉപയോഗിച്ച് പിൻഹോൾ ക്യാമറകൾ നിർമ്മിച്ചാൽ ഫിലിമും പിൻഹോളും തമ്മിലുള്ള ദൂരം ക്രമീകരിക്കാൻ കഴിയും. ഇത് ക്യാമറയുടെ വീക്ഷണകോണിൽ മാറ്റം വരുത്താനും ക്യാമറയുടെ ഫലപ്രദമായ എഫ്-സ്റ്റോപ്പ് അനുപാതത്തിൽ വ്യത്യാസം വരുത്താനും അനുവദിക്കുന്നു. ഫിലിം പിൻ‌ഹോളിനടുത്തേക്ക് നീക്കുന്നത് വൈഡ് ആംഗിൾ ഫീൽഡ് കാഴ്ചയ്ക്കും ഹ്രസ്വ എക്‌സ്‌പോഷർ സമയത്തിനും കാരണമാകും. പിൻ‌ഹോളിൽ‌ നിന്നും ദൂരത്തേക്ക് ഫിലിം നീക്കുന്നത് ഒരു ടെലിഫോട്ടോ അല്ലെങ്കിൽ‌ ഇടുങ്ങിയ ആംഗിൾ‌ കാഴ്‌ചയ്‌ക്കും കൂടിയ എക്‌സ്‌പോഷർ‌ സമയത്തിനും കാരണമാകും.
പരമ്പരാഗത ക്യാമറയിൽ ലെൻസ് മാറ്റി ഒരു പിൻഹോൾ ഉപയോഗിക്കുന്നതിലൂടെ പിൻഹോൾ ക്യാമറ. എഫ്-നമ്പറിലെ വർദ്ധനവിന്റെ ഫലമായി, ഒരേ എക്‌സ്‌പോഷർ സമയം നിലനിർത്തിക്കൊണ്ടുതന്നെ, നേരിട്ടുള്ള സൂര്യപ്രകാശത്തിൽ ഒരു ഫാസ്റ്റ് ഫിലിം ഉപയോഗിക്കേണ്ടതായി വരും.
ഒരു ഡിജിറ്റൽ ക്യാമറ ലെൻസിനു പകരം പിൻഹോളുകൾ (സ്വയം നിർമ്മിച്ചതോ അല്ലെങ്കിൽ വാണിജ്യപരമായി ഉപയോഗിക്കുന്നതോ) ഉപയോഗിക്കാം. ഒരു ഡിജിറ്റൽ എസ്‌എൽ‌ആർ ഉപയോഗം പിൻഹോൾ ഫോട്ടോഗ്രാഫി പരീക്ഷിക്കാനുള്ള ഒരു ജനപ്രിയ മാർഗമാണ്.
പിൻഹോൾ വലുപ്പത്തിന്റെ പ്രാധാന്യം
ഒരു നിശ്ചിത പോയിന്റ് വരെ, ചെറിയ ദ്വാരം, ചിത്രം ഷാർപ്പ് ആക്കുന്നു, പക്ഷേ അങ്ങനെ ചെയ്താൽ പ്രൊജക്റ്റ് ചെയ്ത ചിത്രം തെളിച്ചം കുറഞ്ഞതാകും. ഒപ്റ്റിമലായി, പിൻഹോൾ വലുപ്പം, അതിനും പ്രൊജക്റ്റ് ചെയ്ത ചിത്രത്തിനും ഇടയിലുള്ള ദൂരത്തിന്റെ 1/100 അല്ലെങ്കിൽ അതിൽ കുറവായിരിക്കണം.
ഒപ്റ്റിമൽ പിൻഹോൾ വ്യാസം കണക്കാക്കുന്നതിനുള്ള ഒരു രീതിക്കായി ആദ്യം ശ്രമിച്ചത് ജോസെഫ് പെറ്റ്‌സ്വാളാണ്. ഈ സമവാക്യം നിർണ്ണയിച്ച പിൻഹോൾ വലുപ്പം ഉപയോഗിച്ച് ഏറ്റവും മൂർച്ചയുള്ള ചിത്രം നിർമ്മിക്കാൻ കഴിയും.
ഇവിടെ d പിൻഹോൾ വ്യാസം ആണ്, f ഫോക്കൽ ലെങ്തും (പിൻഹോളിൽ നിന്ന് ഇമേജ് പ്ലെയിനിലേക്കുള്ള ദൂരം) λ പ്രകാശത്തിന്റെ തരംഗദൈർഘ്യവുമാണ്.
ദൃശ്യത്തിന്റെ ആഴം അടിസ്ഥാനപരമായി അനന്തമാണ്, എന്നാൽ ഇതിനർത്ഥം ഒപ്റ്റിക്കൽ മങ്ങൽ സംഭവിക്കുന്നില്ല എന്നല്ല. അപ്പേർച്ചറിൽ നിന്ന് ഫിലിം പ്ലെയിനിലേക്കുള്ള ദൂരം, അപ്പർച്ചർ വലുപ്പം, പ്രകാശ സ്രോതസ്സിലെ തരംഗദൈർഘ്യം, വസ്തുക്കളുടെ ചലനം എന്നിവയെ ആശ്രയിച്ച് ചിത്രത്തിന്റെ കൂർമ്മതയിൽ വ്യത്യാസം വരാം. കൂടാതെ, പിൻ‌ഹോൾ ഫോട്ടോഗ്രാഫിക്ക് മൂടൽമഞ്ഞിന്റെ ഫലങ്ങൾ ഒഴിവാക്കാൻ കഴിയില്ല. ലഘുചിത്രം|250px| ഫോക്കൽ ലെങ്ത് (ഇമേജ് ദൂരം) ഫംഗ്ഷനായി പിൻഹോൾ ക്യാമറയുടെ റസലൂഷൻ പരിധിയുടെ ഗ്രാഫ്. 1970 കളിൽ, യംഗ്, പിൻഹോൾ ക്യാമറയുടെ റെസല്യൂഷൻ പരിധി പിൻഹോൾ വ്യാസത്തിന്റെ പ്രവർത്തനമായി കണക്കാക്കി ഫിസിക്സ് ടീച്ചറിൽ ഒരു ട്യൂട്ടോറിയൽ പ്രസിദ്ധീകരിച്ചു. വിവിധതരം വ്യാസങ്ങളും ഫോക്കൽ ദൈർഘ്യങ്ങളും പ്രവർത്തനക്ഷമമാക്കുന്നതിന്, അദ്ദേഹം രണ്ട് സാധാരണ വേരിയബിളുകൾ നിർവചിച്ചു: പിൻ‌ഹോൾ ദൂരം റെസല്യൂഷൻ പരിധിയാൽ വിഭജിച്ചിരിക്കുന്നു, ഫോക്കൽ ലെങ്ത് s 2 /λ എന്ന അളവിൽ ഹരിക്കുന്നു, ഇവിടെ s പിൻഹോളിന്റെ ആരം ആണ്, λ പ്രകാശത്തിന്റെ തരംഗദൈർഘ്യമാണ് (ഏകദേശം 550 നാനോമീറ്റർ). അദ്ദേഹത്തിന്റെ ഫലങ്ങൾ ചിത്രത്തിൽ പ്രതിപാദിച്ചിരിക്കുന്നു.
സ്വാഭാവിക പിൻഹോൾ പ്രതിഭാസം
thumb|150px|ഭാഗിക [[സൂര്യഗ്രഹണം|സൂര്യഗ്രഹണത്തിന്റെ ചിത്രം മരത്തിലെ ഇലകൾ മൂലമുള്ള പിൻഹോൾ എഫക്റ്റ് കാണിക്കുന്നു.]] thumb|150px|ഒരു പൂർണ്ണ [[സൂര്യഗ്രഹണം|സൂര്യഗ്രഹണത്തിന്റെ ചിത്രം, ഇലകൾ മൂലമുള്ള പിൻഹോൾ എഫക്റ്റ്. ]] ഒരു പിൻഹോൾ ക്യാമറ ഇഫക്റ്റ് ചിലപ്പോൾ സ്വാഭാവികമായി സംഭവിക്കാം. വൃക്ഷത്തിന്റെ ഇലകളാൽ രൂപം കൊള്ളുന്ന ചെറിയ "പിൻഹോളുകൾ" പരന്ന പ്രതലങ്ങളിൽ സൂര്യന്റെ തനിപ്പകർപ്പ് ചിത്രങ്ങൾ സൃഷ്ടിക്കും. ഗ്രഹണ സമയത്ത് ഇത് നിരീക്ഷിക്കാം. ഇത് ഒരു ഭാഗിക ഗ്രഹണത്തിന്റെ കാര്യത്തിൽ ചെറിയ ചന്ദ്രക്കലകൾ സൃഷ്ടിക്കുന്നു, പൂർണ്ണ ഗ്രഹണത്തിന്റെ കാര്യത്തിൽ പൊള്ളയായ വളയങ്ങളും കാണാം.
നിരീക്ഷണം
ലോക പിൻഹോൾ ഫോട്ടോഗ്രാഫി ദിനം, എല്ലാ വർഷവും ഏപ്രിൽ അവസാന ഞായറാഴ്ച ആചരിക്കുന്നു.
ദി വീപ്പിംഗ് വുമൺ (റെംബ്രാന്റ്)
1644-ൽ നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്ന റെംബ്രാന്റ് വാങ് റേയ്ൻ ചിത്രീകരിച്ച എണ്ണച്ചായാചിത്രമാണ് ദി വീപ്പിംഗ് വുമൺ. ഈ ചിത്രം ഇപ്പോൾ ഡെട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്‌സിൽ സംരക്ഷിച്ചിരിക്കുന്നു. റെംബ്രാൻഡിന്റെ ദി വുമൺ ടേക്കൺ ഇൻ അഡൾട്ടെറിയിലെ (നാഷണൽ ഗാലറി, ലണ്ടൻ) മുട്ടുകുത്തിയ സ്ത്രീയോട് ഈ ചിത്രം ഏറെക്കുറെ യോജിക്കുന്നു. കൂടാതെ ഒരു ഓട്ടോഗ്രാഫിന്റെ ഒറിജിനൽ പഠനത്തിന് ശേഷം ഈ ചിത്രം അദ്ദേഹത്തിന്റെ വിദ്യാർത്ഥികളിലൊരാളുടേതാണിതെന്ന് കരുതപ്പെടുന്നു. കുർട്ട് ബൗച്ച് ഈ വിദ്യാർത്ഥി കാരെൽ ഫാബ്രിഷ്യയസ് ആണെന്ന് വാദിച്ചു. അതേസമയം വെർനർ സുമോവ്സ്കി കരുത്തുറ്റ ചിത്രകാരന്മാരായ സാമുവൽ വാൻ ഹൂഗ്സ്ട്രാറ്റൻ, നിക്കോളാസ് മേസ് എന്നിവരാണെന്ന് അഭിപ്രായപ്പെട്ടു.
ലണ്ടനിലെ ഹോളണ്ട് ശേഖരത്തിൽ ആദ്യമായി രേഖപ്പെടുത്തിയ ഈ ചിത്രം ലണ്ടനിലെ ക്രിസ്റ്റീസ് ഒരു മിസ്റ്റർ സ്മിത്തിന് ലേലം ചെയ്തു. ആ വർഷം അവസാനം ലണ്ടൻ ആസ്ഥാനമായുള്ള സമാഹർത്താവ് എഫ്.ഡബ്ല്യു. ലിപ്മാന്റെതാണെന്ന് രേഖപ്പെടുത്തി. 1916-ൽ ഈ ചിത്രം ബെർലിനിലെ ഓസ്കാർ ഹൾഡ്‌ഷിൻസ്‌കിയുടെ ശേഖരത്തിലായിരുന്നു. 1928 നവംബർ 10 ന് 68,000 മാർക്കിനായി ബെർലിൻ ആർട്ട് ഡീലർമാരായ കാസിറർ അൻഡ് ഹെൽബിംഗ് ചിത്രം വിൽക്കുകയും 1937-ൽ ബെർലിൻ സ്വകാര്യ ശേഖരത്തിൽ രേഖപ്പെടുത്തുകയും ചെയ്തു. 1938-ൽ ഈ ചിത്രം ലണ്ടനിലെ എഫ്. ഡ്രേ ഗാലറിയുടെയും 1947-ൽ ന്യൂയോർക്കിലെ ശ്രീമതി ഹാനി സെലിഗ്മാന്റെയും ഉടമസ്ഥതയിലായിരുന്നു. 1956-ൽ ആർട്ട് ഡീലർ റോസെൻ‌ബെർഗ്, സ്റ്റൈബൽ എന്നിവർ വഴി ഈ ചിത്രം വിറ്റതിനെതുടർന്ന് ഇന്നത്തെ ഉടമയിലെത്തി.
ചിത്രകാരനെക്കുറിച്ച്
ചരിത്രകാരന്മാർ ഡച്ച് ജനതയുടെ സുവർണ്ണകാലഘട്ടം എന്ന് വിശേഷിപ്പിക്കുന്ന കാലഘട്ടത്തിൽ നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്നു റെംബ്രാന്റ് വാങ് റേയ്ൻ. സൗഭാഗ്യപൂർണ്ണമായ യൗവനകാലവും ദുരിതം നിറഞ്ഞ വാർദ്ധക്യവും അദ്ദേഹത്തിന്റെ രചനകളുടെ പ്രത്യേകതയായിരുന്നു. അദ്ദേഹത്തിന്റെ മിക്ക ചിത്രങ്ങളും കലാസ്വാദകരുടെ ശ്രദ്ധ പിടിച്ചു പറ്റിയിരുന്നു. റെംബ്രാന്റ് പല പ്രശസ്ത ചിത്രങ്ങളും രചിച്ചു. അവയിൽ ചിലത് വളരെ വലിപ്പമുള്ള ചിത്രങ്ങളാണ്. ചിലത് വളരെ ഇരുണ്ടതും ശോകപൂർണ്ണവുമാണ്. റെംബ്രാന്റിന്റെ പല ചിത്രങ്ങളും കാണുമ്പോൾ കാണികൾക്ക് ചിത്രത്തിൽ സംഭവിക്കുന്ന കാര്യങ്ങളിൽ തങ്ങളും ഭാഗമാണെന്നു തോന്നും. ലോകമെമ്പാടുമുള്ള ചിത്ര പ്രദർശനശാലകളിൽ റെംബ്രാന്റിന്റെ ചിത്രങ്ങൾ കാണാം. ഫ്ലോറ എന്ന ചിത്രത്തിലെ മാതൃകയായ സാസ്കിയ വാൻ ഊലൻബർഗ് ചിത്രകാരൻ റംബ്രാന്റ് വാൻ റേയ്ൻറെ ഭാര്യയായിരുന്നു. അവരുടെ ജീവിതകാലത്ത്, അദ്ദേഹത്തിൻറെ ചില ചിത്രങ്ങൾ, ഡ്രോയിംഗുകൾ, കൊത്തുപണികൾ എന്നിവയ്ക്ക് അവർ മാതൃകയായിരുന്നു. അവർ ഒരു ഫ്രിഷിയൻസ് മേയറുടെ മകളായിരുന്നു.
ഉറവിടങ്ങൾ
വർഗ്ഗം:സ്ത്രീകളുടെ ചിത്രങ്ങൾ
കുല കാങ്‍ഗ്രി
ഭൂട്ടാനിലെ ഏറ്റവും ഉയരമുള്ള പർവ്വതമാണ് കുല കാങ്ഗ്രി. വടക്കൻ ഭൂട്ടാനിലെ ഒരു വിദൂര മേഖലയിൽ, ചൈനയുടെ അതിർത്തിയിലായി ഇതു സ്ഥിതി ചെയ്യുന്നു. സമീപകാലത്ത് ചൈന അവകാശപ്പെടുന്നത് ഈ പർവ്വതം പൂർണ്ണമായും ചൈനയുടെ കൈവശമുള്ള ടിബറ്റിനുള്ളിലാണെന്നാണ്. ചൈനീസ് അധികൃതരുടെ ഈ അവകാശവാദത്തിന് ജപ്പാൻ അധികൃതരുടെ പിന്തുണ നേടാനായിട്ടുണ്ട്. ചൈനീസ്‍ അധികൃതരുടെ ഒരു പരിശോധനയിൽ പർവ്വതത്തിന് 7570 മീറ്റർ ഉയരമുണ്ടെന്ന് കണക്കാക്കിയിരിക്കുന്നു. പരമ്പരാഗതമായി ഈ പർവ്വതത്തിന് കണക്കാക്കിയിരുന്ന 7541 മീറ്റർ ഉയരമെന്ന കണക്കിന് കടകവിരുദ്ധമാണ് ഇത്. ഭൂട്ടാനും ചൈനയുമായി അതിർത്തി സംബന്ധമായ യാതൊരു ഉടമ്പടികളും ഈ മേഖലയെ സംബന്ധിച്ച് ഒപ്പുവയ്ക്കപ്പെട്ടിട്ടില്ല. ഈ പർവ്വതം ടിബറ്റുകാരുടെയും ബുദ്ധമതക്കാരുടെയും പുണ്യസ്ഥലമായി കണക്കാക്കപ്പെടുന്നു. 6,000 മുതൽ 7,000 മീറ്റർ വരെ ഉയരങ്ങളിലുള്ള അനേകം പർവ്വതങ്ങൾ കുല കാങ്‍ഗ്രിയെ വലയം ചെയ്തു നിലകൊള്ളുന്നു. ഇവയൊന്നും പർവ്വതാരോഹകർക്കു് ഇതുവരെ കീഴ്പ്പെടുത്തുവാൻ കഴിയാത്തവയാണ്.
സെവില്ലേ കത്തീഡ്രൽ
സെവില്ലയിലെ(അന്ദലുസിയ, സ്പെയിൻ) കത്തീഡ്രൽ ഓഫ് സെയിന്റ് മേരി ഓഫ് ദി സീ(Catedral de Santa María de la Sede) എന്ന റോമൻ കത്തോലിക് ഭദ്രാസനപ്പള്ളിയാണ് 'സെവില്ലേ കത്തീഡ്രൽ എന്ന പേരിൽ ലോകപ്രശസ്തമായത്. ഇത് ഏറ്റവും വലിയ ഗോഥിക് ആറാമനായും ലോകത്തിലെ ഏറ്റവും വലിയ മൂന്നാമത്തെ ക്രിസ്തീയ ദേവാലയവും ആണ്. ഏറ്റവും വലിയ ആദ്യ രണ്ട ക്രിസ്റ്റീയ ദേവാലയങ്ങളായ ബസിലിക്കാ ഓഫ് ദി നാഷണൽ ഷ്റൈൻ ഓഫ് ഔർ ലേഡി ഓഫ് അപ്പാറെസിഡയും സെയിന്റ് പീറ്റേഴ്സ് ബസിലിക്കായും ഭദ്രാസനപ്പള്ളികളല്ലാത്തതിനാൽ ലോകത്തിലെ ഏറ്റവും വലിയ ഭദ്രാസനപ്പള്ളി സെവില്ലേ കത്തീഡ്രൽ ആണ്. 1987ൽ യുനെസ്കോ അൽകസാർ കൊട്ടാരസമുച്ഛയത്തോടും ജനറൽ ആർകൈവ്സ് ഓഫ് ദി ഇൻഡീസിനോടുമൊപ്പം സെവില്ലേ കത്തീഡ്രലിനെ ഒരു ലോക പൈതൃക കേന്ദ്രമായി പ്രഖ്യാപിച്ചു. പൂർണ നാമത്തിലെ സീ എന്നത് ബിഷപ്പിന്റെ സഭാകോടതിയെയാണ് ഉദ്ദേശിക്കുന്നത്..
പതിനാറാം നൂറ്റാണ്ടിന്റെ ആദ്യ കാലത്ത് നിർമ്മാണം പൂർത്തിയായപ്പോൾ ബൈസാൻറ്റൈൻ ക്രിസ്തീയ ദേവാലയമായിരുന്ന ഹാജിയ സോഫിയ ആയിരത്തോളം വർഷങ്ങളായി നിലനിർത്തിയിരുന്ന ഏറ്റവും വലിയ ക്രിസ്റ്റീയ ദേവാലയം എന്ന പദവിയെ സെവില്ലേ കത്തീഡ്രൽ മറികടന്നു. ഈ ദേവാലയത്തിലാണ് ക്രിസ്റ്റഫർ കൊളംബസിനെ അടക്കം ചെയ്തിട്ടുള്ളത്.. കത്തീഡ്രലിന്റെ വടക്ക്-കിഴക്ക് ഭാഗത്തായാണ് ആർച്ച്ബിഷപ്പിന്റെ അരമന സ്ഥിചെയ്യുന്നത്.
വിവരണം
നഗരത്തിന്റെ സമ്പത്ത് പ്രദര്ശിപ്പിക്കാനായാണ് സെവില്ലേ കത്തീഡ്രൽ പണികഴിപ്പിച്ചത്. 1284ലെ റീകോൺക്വിസ്റ്റയ്ക്ക് ശേഷം ഈ നഗരം ഒരു പ്രധാന കച്ചവട കേന്ദ്രമായിരുന്നു. 1401 ജൂലൈയിൽ പുതിയ ഭദ്രാസനപ്പള്ളി പണിയാൻ തീരുമാനമെടുത്തു. തദ്ദേശീയമായ വാമൊഴി പാരമ്പര്യമനുസരിച്ച് ഇടവകാംഗങ്ങൾ പറഞ്ഞെതത്രെ: "Hagamos una Iglesia tan hermosa y tan grandiosa que los que la vieren labrada nos tengan por locos"("പണിപൂർത്തിയായ ശേഷം കാണുന്നവർ നമുക്ക് പ്രാന്താണെന്ന് ചിന്തിച്ചുപോകുന്ന വിധത്തിൽ വലുതും മനോഹരവുമായ ഒരു പള്ളി പണിയാം"). 1402ൽ നിർമ്മാണം ആരംഭിക്കുകയും 1506 വരെ തുടരുകയും ചെയ്തു. ഇടവകയിലെ പുരോഹിതന്മാർ അവരുടെ വേതനത്തിന്റെ പകുതി ആർക്കിടെക്ടുകൾ,ഗ്ലാസ് കലാകാരൻമാർ,മേസ്തിരിമാർ,കൊത്തുപണിക്കാർ,കലാകാരൻമാർ,തൊഴിലാളികൾ തുടങ്ങിയവരുടെ കൂലിക്കും മറ്റു നിർമ്മാണ ചെലവുകൾക്കുമായി നൽകി.
1511ൽ മകുടം തകർന്നു വീഴുകയും നിർമ്മാണം പുനരാരംഭിക്കുകയും ചെയ്തു. 1888ൽ മകുടം വീണ്ടും തകർന്നു വീഴുകയും 1903 വരെയെങ്കില് നിർമ്മാണം തുടരുകയും ചെയ്തു.. 1888ലെ തകർച്ചയ്ക്ക് കാരണം ഭൂകമ്പമായിരുന്നു. മകുടത്തിന് താഴെയുള്ള "എല്ലാ അമൂല്യ വസ്തുക്കളെയും" ഈ തകർച്ച നശിപ്പിച്ചു.
പുറത്തേക്കുള്ള കണ്ണികൾ
വർഗ്ഗം:Roman Catholic churches completed in 1506 Cathedral വർഗ്ഗം:Roman Catholic cathedrals in Andalusia വർഗ്ഗം:സ്പെയിനിലെ ലോകപൈതൃക കേന്ദ്രങ്ങൾ വർഗ്ഗം:Conversion of non-Christian places of worship into churches വർഗ്ഗം:15th-century Roman Catholic church buildings വർഗ്ഗം:Former mosques in Spain വർഗ്ഗം:Gothic architecture in Andalusia വർഗ്ഗം:Bien de Interés Cultural landmarks in the Province of Seville
ഇള ഗാന്ധി
ദക്ഷിണാഫ്രിക്കയിലെ ഒരു രാഷ്ട്രീയ നേതാവാണ് ഇള ഗാന്ധി (Ela Gandhi). ആഫ്രിക്കൻ നാഷണൽ കോൺഗ്രസ്സ് അംഗമായ ഇള ഗാന്ധിജിയുടെ പൗത്രി കൂടിയാണ്. 1994 മുതൽ 2004 വരേ ദക്ഷിണാഫ്രിക്കൻ പാർലിമെന്റംഗം ആയിരുന്നു. ഡർബൻ സാങ്കേതിക സർവ്വകലാശാലയുടെ വൈസ് ചാൻസലർ പദവിയും വഹിച്ചിട്ടുണ്ട്.
ആദ്യകാല ജീവിതം
1940 ജൂലൈ ഒന്നാം തീയതി, ദക്ഷിണാഫ്രിക്കയിലെ ‍ഡർബനിലാണ് ഇള ജനിച്ചത്. മണിലാൽ ഗാന്ധിയും, സുശീലയുമായിരുന്നു മാതാപിതാക്കൾ. നടാൽ സർവ്വകലാശാലയിൽ നിന്നും ഇള ബി.എ. ബിരുദം പൂർത്തിയാക്കി. ദക്ഷിണാഫ്രിക്കൻ സർവ്വകലാശാലയിൽ നിന്നും സോഷ്യൽ സയൻസിൽ മറ്റൊരു ബി.എ ബിരുദം കൂടി ഇള കരസ്ഥമാക്കിയിരുന്നു. ബിരുദത്തിനുശേഷം വെറുലാം ചൈൽഡ് ആന്റ് ഫാമിലി വെൽഫയർ സൊസൈറ്റിയിൽ സാമൂഹ്യപ്രവർത്തകയായിട്ടാണ് അവർ തന്റെ ഔദ്യോഗിക ജീവിതം ആരംഭിച്ചത്.
നടാൽ ഓർഗനൈസേഷൻ ഫോർ വുമൺ എന്ന സംഘടനയുടെ തുടക്കം മുതൽ 1991 വരെ ഇള അതിന്റെ എക്സിക്യൂട്ടീവ് അംഗമായിരുന്നു.
രാഷ്ട്രീയ ജീവിതം
നടാൽ ഇന്ത്യൻ കോൺഗ്രസ്സിലൂടെയാണ് ഇള തന്റെ രാഷ്ട്രീയ ജീവിതം ആരംഭിക്കുന്നത്. ദക്ഷിണാഫ്രിക്കയിലെ ഇന്ത്യൻ വംശജരുടെ നേർക്കുള്ള ഭരണകൂടത്തിന്റെ വേർതിരിവു അവസാനിപ്പിക്കാൻ രൂപം കൊടുത്ത ഒരു സംഘടനയായിരുന്നു ഇത്. ഈ സംഘടനയുടെ വൈസ് പ്രസിഡന്റായിരുന്നു ഇള. 1975 ൽ രാഷ്ട്രീയപ്രവർത്തനം നടത്തുന്നതിൽ നിന്നും ഇളയെ ഭരണകൂടം തടയുകയും, ഒമ്പതു കൊല്ലത്തോളം അവരെ വീട്ടു തടങ്കലിലാക്കുകയും ചെയ്തു. ദക്ഷിണാഫ്രിക്കയിലെ വർണ്ണവിവേചനത്തിനെതിരേയുള്ള സമരത്തിൽ അവരുടെ ഒരു മകൻ കൊല്ലപ്പെടുകയും ചെയ്തു.
1994 ലെ പൊതുതിരഞ്ഞെടുപ്പിൽ അവർ ദക്ഷിണാഫ്രിക്കൻ പാർലിമെന്റിലേക്കു തിരഞ്ഞെടുക്കപ്പെട്ടു.
അവലംബം
വർഗ്ഗം:1940-ൽ ജനിച്ചവർ വർഗ്ഗം:ജൂലൈ 1-ന് ജനിച്ചവർ വർഗ്ഗം:വനിതാ രാഷ്ട്രീയപ്രവർത്തകർ വർഗ്ഗം:ദക്ഷിണാഫ്രിക്കയിലെ രാഷ്ട്രീയ പ്രവർത്തകർ
മെപുലെ കെനീൽവേ ക്വെലാഗോബ്
മെപുള കെനീൽവെ ക്വെലാഗോബ് (ജനനം 1979 നവംബർ 14) ബോട്സ്വാനയിലെ ഒരു രാഷ്ട്രീയപ്രവർത്തകയും, ബിസിനസുകാരിയും, മോഡലും, സൗന്ദര്യ റാണിയും 1999 ൽ മിസ്സ് യൂണിവേർസ് കിരീടമണിഞ്ഞ വ്യക്തിയുമാണ്. അന്തർദേശീയ സൗന്ദര്യമത്സരത്തിൽ വിജയിച്ച മൂന്നാമത്തെ ആഫ്രിക്കൻ വനിതയായിരുന്നു അവർ.
അവലംബം
വർഗ്ഗം:ലോക സുന്ദരി പട്ടം നേടിയവർ
ഗാബറോൺ
ഗാബറോൺ (English ) ബോട്സ്വാനയുടെ തലസ്ഥാന നഗരമാണ്. 2011 ലെ കാനേഷുമാരി പ്രകാരം 231,626 ജനസംഖ്യയുള്ള ഈ നഗരം ബോട്സ്വാനയിലെ ഏറ്റവും വലിയ നഗരമാണ് ഗബോറോൺ ഇത് ബോട്സ്വാനയിലെ ആകെ ജനസംഖ്യയുടെ 10% ആണ്.
കഗെയ്ൽ, ഊഡി മലകൾക്കു മദ്ധ്യത്തിൽ നൊട്ട്വൈൻ, സെഗോഡിറ്റ്ഷെയ്ൻ നദികളുടെ സംഗമസ്ഥാനത്തിനു സമീപത്തായി ബോട്സ്വാനയുടെ തെക്കു-കിഴക്കൻ മൂലയിൽ സ്ഥിതിചെയ്യുന്ന ഗാബറോൺ നഗരം, തെക്കേ ആഫ്രിക്കൻ അതിർത്തിയിൽ നിന്ന് 15 കിലോമീറ്റർ (9.3 മൈൽ) ദൂരത്തായാണ് സ്ഥിതിചെയ്യുന്നത്. സർ സെറെറ്റ്സെ ഖാമ അന്താരാഷ്ട്ര വിമാനത്താവളം ഈ നഗരത്തിന്റെ പരിധിയിലാണുള്ളത്. സ്വയം ഭരണാധികാരമുള്ള ഭരണജില്ലയായ ഇത് ചുറ്റുപാടുമായി സ്ഥിതിചെയ്യുന്ന തെക്കുകിഴക്കൻ ജില്ലയുടെ തലസ്ഥാനവുംകൂടിയാണ്. പ്രദേശവാസികൾ ഈ നഗരത്തെ "ഗാബ്സ്" എന്നു വിളിക്കുന്നു.
അവലംബം
വർഗ്ഗം:ആഫ്രിക്കയിലെ തലസ്ഥാനങ്ങൾ
വെങ്കടേശ് മാഡ്ഗുൽക്കർ
മറാഠി എഴുത്തുകാരനായിരുന്നു വെങ്കടേശ് മാഡ്ഗുൽക്കർ((1927-2001 व्यंकटेश दिगंबर माडगूळकर).ഗ്രാമീണപശ്ചാത്തലത്തിൽ എഴുതപ്പെട്ടതാണ് അദ്ദേഹത്തിന്റെ മിക്ക കൃതികളും. സ്വാതന്ത്ര്യലബ്ധിക്കു ഒന്നു രണ്ടു പതിറ്റാണ്ടുകൾക്കു മുൻപുള്ള സാമൂഹിക രാഷ്ട്രീയ ചരിത്രം രചനകളിൽ പ്രത്യക്ഷമാണ്
ബഹുമതി
1983 ലെ സാഹിത്യഅക്കാദമി പുരസ്ക്കാരം മാഡ്ഗുൽക്കറിനു സമ്മാനിയ്ക്കപ്പെട്ടു.
അവലംബം
വർഗ്ഗം:മറാഠി സാഹിത്യകാരന്മാർ
വോളമൈ
അറൗകാരിയേസി കുടുംബത്തിലെ പിനോഫൈറ്റ വൃക്ഷത്തിന്റെ ഒരു ജനുസ്സാണ് വോളമൈ. ന്യൂ സൗത്ത് വെയിൽസിലെ വോളമൈ നാഷണൽ പാർക്കിലെ മിതശീതോഷ്ണ മഴക്കാടുകളിൽ 1994-ൽ ഇതിന്റെ ഓസ്‌ട്രേലിയൻ ഇനമായ വോളമൈ നോബിലിസ് കണ്ടെത്തുന്നതുവരെ ഫോസിൽ രേഖകളിലൂടെ മാത്രമേ ഇവ അറിയപ്പെട്ടിരുന്നുള്ളൂ. സിഡ്‌നിയുടെ വടക്കുപടിഞ്ഞാറ് 150 കിലോമീറ്റർ (93 മൈൽ) അകലെ വീതികുറഞ്ഞതും കുത്തനെയുള്ളതുമായ മണൽക്കല്ലുകൾ നിറഞ്ഞ ഒരു മലയിടുക്കിലാണ് ഇതു സ്ഥിതി ചെയ്യുന്നത്. വോളമൈ നാഷണൽ പാർക്കിന്റെ പേരാണ് ഈ ജനുസിന് നൽകിയിരിക്കുന്നത്.
ശ്രദ്ധേയ സാഹിത്യങ്ങളിലും ബൊട്ടാണിക്കൽ ഗ്രന്ഥങ്ങളിലും ഈ വൃക്ഷത്തെ സാർവത്രികമായി വോളമൈ പൈൻ എന്നാണ് വിളിക്കുന്നത്. എന്നിരുന്നാലും ഇത് ഒരു യഥാർത്ഥ പൈൻ മരമോ അല്ലെങ്കിൽ പൈൻ കുടുംബത്തിലെ അംഗമോ അല്ല. മറിച്ച്, ഇത് അറൗകാരിയേസി കുടുംബത്തിലെ അഗത്തിസ്, അറൗകാരിയ എന്നിവയുമായി ബന്ധപ്പെട്ടിരിക്കുന്നു.
ഐ‌.യു‌.സി‌.എന്നിന്റെ റെഡ് ലിസ്റ്റിൽ വോളമൈ പൈൻ ഗുരുതരമായി വംശനാശഭീഷണി നേരിടുന്ന ഇനമായി വർഗ്ഗീകരിച്ചിരിക്കുന്നു. ഇത് ഓസ്‌ട്രേലിയയിൽ നിയമപരമായി പരിരക്ഷിക്കപ്പെടുന്നു. ദുർബലമായ ഇവയുടെ എണ്ണം കൈകാര്യം ചെയ്യുന്നതിനുള്ള നടപടികളുടെ രൂപരേഖയിലൂടെ ഒരു വീണ്ടെടുക്കൽ പദ്ധതി തയ്യാറാക്കി. ഈ ഇനം ദീർഘകാലാടിസ്ഥാനത്തിൽ നിലനിൽക്കുന്നുവെന്ന് ഉറപ്പാക്കുകയാണ് ഇതിന്റെ പൂർണ്ണമായ ലക്ഷ്യം.
വിവരണം
25–40 മീറ്റർ (82–131 അടി) ഉയരത്തിൽ വളരുന്ന നിത്യഹരിത വൃക്ഷമാണ് വോളീമിയ നോബിലിസ്. പുറംതൊലി കടും തവിട്ടുനിറവും മുഴകൾ നിറഞ്ഞതുമാണ്.
കണ്ടെത്തൽ
ഡേവിഡ് നോബിൾ, മൈക്കൽ കാസ്റ്റെലിൻ, ടോണി സിമ്മർമാൻ എന്നിവർ 1994 സെപ്റ്റംബർ 10-നാണ് ഇത് ആദ്യമായി കണ്ടെത്തിയത്. പുതിയ മലയിടുക്കുകൾക്കായി പ്രദേശത്ത് പര്യവേക്ഷണം നടത്തിയതിനാലാണ് ഇത് കണ്ടെത്തിയത്. നോബിളിന് നല്ല ബൊട്ടാണിക്കൽ പരിജ്ഞാനമുണ്ടായിരുന്നു. ഇതിന്റെ ശ്രദ്ധേയമായ പുറംതൊലി കാരണം ഈ ഇനം അസാധാരണമെന്ന് പെട്ടെന്നുതന്നെ തിരിച്ചറിഞ്ഞു. വ്യക്തമായി തിരിച്ചറിയാൻ വേണ്ടി അദ്ദേഹം ഇതിന്റെ മാതൃകകൾ എടുത്തു. ആർക്കെങ്കിലും സസ്യങ്ങളെ തിരിച്ചറിയാൻ കഴിയുമെന്ന് അദ്ദേഹം പ്രതീക്ഷിച്ചു. കോണുകൾ ശേഖരിക്കാൻ ഉപയോഗിക്കുന്ന ഒരു ഹെലികോപ്റ്റർ അശ്രദ്ധമായി പൈനുകളിലൊന്ന് അതിന്റെ റോട്ടർ ഉപയോഗിച്ച് വെട്ടിമാറ്റിയപ്പോൾ ദേശീയോദ്യാനത്തിന്റെ നിലപാടിനെ തകർക്കുന്ന രീതിയിലായിരുന്നു. നാഷണൽ പാർക്കുകളിലുള്ള സസ്യശാസ്ത്രജ്ഞനായ വിൻ ജോൺസും ബൊട്ടാണിക്കൽ ഗാർഡനിൽ നിന്നുള്ള ജാൻ അലനും അദ്ദേഹത്തിന്റെ ഈ മാതൃകകൾ തിരിച്ചറിഞ്ഞു. തിരിച്ചറിയൽ നടത്തിയെങ്കിലും അവരുടെ കണ്ടെത്തലിന്റെ പൂർണ്ണ വ്യാപ്തി ആറുമാസത്തോളം പഠിച്ചില്ല. ഈ ഇനത്തിന് പിന്നീട് ഡേവിന്റെ പേര് നൽകി.
പുറത്തേക്കുള്ള കണ്ണികൾ
വർഗ്ഗം:ഓസ്ട്രേലിയയിലെ മരങ്ങൾ
മനീജ് പ്രേംനാഥ്
മനീജ് പ്രേംനാഥ്, 'ദ വെയ്റ്റിംഗ് റൂം' എന്ന ഹിന്ദി സിനിമ സംവിധാനം ചെയ്ത ഒരു മലയാളി സംവിധായകൻ ആയിരുന്നു.
മരണം
തന്റെ ആദ്യ മലയാള ഭാഷാ ചലച്ചിത്രം സംവിധാനം ചെയ്യാനുള്ള ഒരുക്കം നടക്കുമ്പോൾ മനീജ് മരണമടഞ്ഞു.
അവലംബം
വർഗ്ഗം:1975-ൽ ജനിച്ചവർ വർഗ്ഗം:ഹിന്ദി ചലച്ചിത്രസംവിധായകർ വർഗ്ഗം:2012-ൽ മരിച്ചവർ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:ഹിന്ദി ചലച്ചിത്രസംവിധായകർ
സ്‌റ്റീഫനാ വെലിസാർ ടീയോദോറിയാനു
റൊമാനിയൻ നോവലിസ്റ്റും കവയിത്രിയും പരിഭാഷകയും ആണ് സ്‌റ്റീഫനാ വെലിസാർ ടീയോദോറിയാനു. ഭർത്താവായ ലോണെൽ ടീയോദോറിയാനു വിന്റെ നിർബന്ധം കൊണ്ട് എഴുത്തു തുടങ്ങിയ ഇവർ ജീവിച്ചിരുന്ന രണ്ടാം ലോക മഹായുദ്ധത്തിന്റെ മറ്റൊരു വീക്ഷണം ആണ് എഴുത്തിൽ നിലനിർത്തിയിരുന്നത്. ഭർത്താവിനെ പോലെ തന്നെ അവരും ഒരു തികഞ്ഞ കമ്മ്യൂണിസ്റ്റ് വിരുദ്ധ ആയിരുന്നു.
നോവലുകൾ
രണ്ടാം ലോക മഹായുദ്ധത്തെ മുൻനിർത്തി ഉള്ള ഉള്ള ഇവരുടെ നോവലുകൾ ശ്രദ്ധേയം ആണ്. സ്ത്രീ പക്ഷ ചായ്‌വുള്ളവ ആയിരുന്നു ഇവരുടെ കൃതികൾ മിക്കതും. ടാഗോർ, ടോൾസ്റ്റോയ് എന്നിവരുടെ കൃതികൾ വായിച്ചിരുന്ന ഇവർ അവരുടെ ആശയങ്ങൾ തന്റെ കൃതികളിൽ പ്രതിഫലിപ്പിച്ചിരുന്നു.
ചെയിൻ സിംഗ്
ചെയിൻ സിംഗ് (ഏപ്രിൽ 5, 1989) ഇന്ത്യൻ സ്പോർട്സ് ഷൂട്ടർ ആണ്. 2014 ലെ ഏഷ്യൻ ഗെയിംസിൽ പുരുഷ വിഭാഗം 50 മീറ്റർ റൈഫിളിൽ വെങ്കല മെഡൽ നേടിയിരുന്നു. 2016 ലെ ദക്ഷിണ ഏഷ്യൻ ഗെയിംസിൽ 6 സ്വർണ്ണ മെഡൽ നേടിയിരുന്നു. മൂന്ന് മെഡൽ വ്യക്തിഗത വിഭാഗത്തിലും ടീം ഇനത്തിലും. ഷില്ലോങ്ങിലെ ഗുവഹത്തിയിൽ ആയിരുന്നു അത് നടന്നത്.
തൊഴിൽ
2007 ഇൽ ഇന്ത്യൻ ആർമിയിൽ ചേരുന്നത് വരെ ചെയിൻ സിംഗ് ഒരിക്കലും ഷൂട്ടിംഗിനെ കുറിച്ച് കേട്ടിട്ടുണ്ടായിരുന്നില്ല.
ടാസ്മാനിയൻ എമു
ഓസ്ട്രേലിയയിൽ വംശനാശം സംഭവിച്ച ഒരു പക്ഷിയാണ് ടാസ്മാനിയൻ എമു. എമുവിന്റെ ഉപജാതിയിൽ ഉൾപ്പെടുന്ന ഇതിനെ ടാസ്മാനിയയിൽ ആണ് കണ്ടെത്തിയത്. അന്ത്യ പ്ലീസ്റ്റോസീൻ കാലഘട്ടത്തോടെ ഇവിടെ മാത്രമായി ഈ വർഗ്ഗം ഒതുങ്ങുകയായിരുന്നു.
ചെയിൻ സിംഗ്
2014 ഏഷ്യൻ ഗെയിംസ്
ദക്ഷിണകൊറിയയിൽ നടന്ന 2014 ലെ ഏഷ്യൻ ഗെയിംസിൽ ചെയിൻ സിംഗ് ഇന്ത്യയെ പ്രതിനിധീകരിച്ചിരുന്നു. അന്ന് പുരുഷ വിഭാഗം 50 മീറ്റർ റൈഫിളിൽ വെങ്കലം നേടി. ഒന്നാം സ്ഥാനത്തും രണ്ടാം സ്ഥാനത്തും ചൈനക്കാരായ കായോ യിഫേയി, ഷൂ ക്യുനാൻ എന്നിവർ യഥാക്രമം 455.5, 455.2 എന്നിങ്ങനെ പോയന്റുകൾ നേടിയപ്പോൾ 441.7 പോയന്റുകൾ നേടി ചെയിൻ മൂന്നാം സ്ഥാനം കരസ്ഥമാക്കി.
ടാസ്മാനിയൻ എമു
പുറത്തേക്കുള്ള കണ്ണികൾ
വർഗ്ഗം:വംശനാശം സംഭവിച്ച ജീവികൾ വർഗ്ഗം:ടാസ്മേനിയയിലെ പക്ഷികൾ
ചെയിൻ സിംഗ്
2016 ദക്ഷിണേന്ത്യൻ ഗെയിംസ്
പന്ത്രണ്ടാമത് ദക്ഷിണേന്ത്യൻ ഗെയിംസിൽ ആറ് സ്വർണ്ണ മെഡലുകൾ ചെയിൻ നേടി. ഗെയിംസ് നടന്നത് ഗുവാഹത്തിയിൽ ആയിരുന്നു. അന്നു മത്സരിച്ച ഇനങ്ങളിലെല്ലാം അതായത് വ്യക്തിഗത ഇനങ്ങളിലും കൂട്ട്കെട്ടുള്ളതിലും എല്ലാം ചെയിൻ വിജയിച്ചിരുന്നു. റിയോ ഒളിമ്പിക്സിനുള്ള പങ്കാളിത്തം അന്നേ ചെയിൻ ഉറപ്പാക്കിയിരുന്നു.
അവലംബം
വർഗ്ഗം:1989-ൽ ജനിച്ചവർ വർഗ്ഗം:ഇന്ത്യൻ സൈനികർ വർഗ്ഗം:ജീവിച്ചിരിക്കുന്ന പ്രമുഖർ
കേരള ഭൂഗർഭജല വകുപ്പ്
റിസോഴ്സസ് വിലയിരുത്തൽ, സർവ്വേ, അന്വേഷണം, കിണർ കുഴികൾ, ഗുണനിലവാരം നിരീക്ഷിക്കൽ, വികസനം, ബാങ്കുകൾക്ക് സാങ്കേതിക സഹായം, മുതലായവ വകുപ്പിന്റെ പതിവ് പ്രവൃത്തിയാണ്. ഹൈഡ്രോളജി പദ്ധതിയുടെ ഭാഗമായി ഒരു നല്ല ഡാറ്റാബേസ് സ്ഥാപിച്ചു.
ബിബിൻ ജോർജ്
ഒരു മലയാള ചലച്ചിത്ര അഭിനേതാവും തിരക്കഥാകൃത്തുമാണ് ബിബിൻ ജോർജ്.
അഭിനയ ജീവിതം
മിമിക്രി ആർട്ടിസ്റ്റ്, ടെലിവിഷൻ കോമഡി തിരക്കഥാകൃത്ത് എന്നീ നിലകളിൽ ബിബിൻ കരിയർ ആരംഭിച്ചു. കോമഡി കസിൻസ്, രസികരാജ, ബഡായ് ബംഗ്ലാവ് തുടങ്ങിയ പരിപാടികളിൽ അദ്ദേഹം പങ്കെടുത്തു.ടെലിവിഷൻ പരിപാടിയായ ബഡായ് ബംഗ്ലാവിൽ കോമഡി സ്കിറ്റുകൾ എഴുതി. നാദിർഷയുടെ ആദ്യ സംവിധാന സംരംഭമായ അമർ അക്ബർ അന്തോണി എന്ന ചിത്രത്തിന്റെ തിരക്കഥ വിഷ്ണു ഉണ്ണികൃഷ്ണനോടൊപ്പം തയാറാക്കി.
ബാപ്റ്റിസിയ ബ്രക്റ്റേറ്റ
ഒരു ബഹുവർഷ കുറ്റിച്ചെടിയാണ് ബാപ്റ്റിസിയ ബ്രക്റ്റേറ്റ. ലോങ്ബ്രാക്ട് വൈൽഡ് ഇൻഡിഗോ ലോങ്-ബ്രാക്ട് വൈൽഡ് ഇൻഡിഗോ, ലോങ്-ബ്രാക്ടെഡ് വൈൽഡ് ഇൻഡിഗോ, ക്രീം ഫാൾസ് ഇൻഡിഗോ എന്നീപേരുകളിലും അറിയപ്പെടുന്നു. മധ്യ കിഴക്കൻ അമേരിക്കൻ ഐക്യനാടുകളിലെ തദ്ദേശവാസിയായ ഈ സസ്യം ഒരു ബഹുവർഷ കുറ്റിച്ചെടിയാണ്. അമേരിക്കയിലെ ചില ഭാഗങ്ങളിൽ മാർച്ച് മാസത്തിന്റെ ആരംഭത്തിൽ പൂക്കാനാരംഭിക്കുന്ന ഈ സ്പീഷീസ് ബാപ്റ്റിസിയയുടെ ആദ്യകാല സ്പീഷീസുകളിലൊന്നാണ്. ഇതിൽ വെളുത്തപൂക്കൾ മുതൽ ക്രീം കലർന്ന മഞ്ഞപൂക്കൾ വരെ കാണപ്പെടുന്നു. ഈ പുഷ്പങ്ങളിൽ ബംബിൾ തേനീച്ചകൾ  നിത്യസന്ദർശകരാണ്.
ബാഹ്യ ലിങ്കുകൾ
വർഗ്ഗം:ഫാബേസീ വർഗ്ഗം:പുഷ്പങ്ങൾ വർഗ്ഗം:കുറ്റിച്ചെടികൾ വർഗ്ഗം:കിഴക്കൻ അമേരിക്കൻ ഐക്യനാടുകളിലെ സസ്യജാലം
ബങ്കർവാഡി
വെങ്കടേശ് മാഡ്ഗുൽക്കറുടെ പ്രശസ്തമായ കൃതിയാണ് ബങ്കർവാഡിഈ നോവലിനെ അധികരിച്ച് ഒരു ചലച്ചിത്രവും നിർമ്മിയ്ക്കപ്പെട്ടിട്ടുണ്ട്. 1940 കളിലെ ഔധ് എന്ന നാട്ടുരാജ്യത്തെ ഗ്രാമീണ പശ്ചാത്തലം വർണ്ണിയ്ക്കുന്നതാണ് ഈ കൃതി. സ്വാതന്ത്ര്യലബ്ധിക്കു ഒന്നു രണ്ടു പതിറ്റാണ്ടുകൾക്കു മുൻപുള്ള സാമൂഹിക രാഷ്ട്രീയ ചരിത്രം ഈ കൃതിയിൽ കാണാം പ്രധാന കഥാപാത്രമായ ഒരു സ്കൂൾ അദ്ധ്യാപകന്റെ ഗ്രാമത്തിലെ അനുഭവങ്ങളും ഈ കൃതി പങ്കു വയ്ക്കുന്നു.ആട്ടിടയന്മാരും സാധാരണക്കാരും ഇതിവൃത്തമാകുന്ന ഇതിൽ സംഭവങ്ങൾ അതീവ ലളിതമായി വിവരിയ്ക്കപ്പെടുന്നു.
അവലംബം
വർഗ്ഗം:നോവലുകൾ
അയോണിക പോൾ
അയോണിക പോൾ (ജനനം 23 സെപ്റ്റംബർ 1992) ഇന്ത്യൻ ഷൂട്ടർ ആണ്. 10 മീറ്റർ എയർ റൈഫിളിൽ ആണ് അയോണിക മത്സരിക്കുന്നത്. 2014 ലെ കോമൺ വെൽത്ത് ഗെയിംസിൽ വെള്ളി മെഡൽ നേടിയിരുന്നു. മുംബൈയിലെ ചെംബൂരിൽ സ്വാമി വിവേകാനന്ദ ഹൈസ്കൂളിൽ ആയിരുന്നു പ്രാഥമിക വിദ്യാഭ്യാസം. പൻവേലുള്ള പിള്ളൈ എഞ്ചിനീയറിംഗ് കോളേജിൽ എഞ്ചിനീയറിംഗ് പൂർത്തിയാക്കിയതിനു ശേഷം ഇപ്പോൾ ഇലക്ട്രോണിക്ക് എഞ്ചിനീയറിംഗിൽ മാസ്റ്റർ ഡിഗ്രി ചെയ്യുന്നു. നീന്തൽ വിദഗ്ദ്ധയായിരുന്ന അയോണികയ്ക്ക് പതുക്കെ ഷൂട്ടിങ്ങിൽ താത്പര്യം വരികയായിരുന്നു. 2014 ഇൽ സ്ലോവേനിയയിൽ നടന്ന ഐ എസ് എസ് എഫ് ലോകകപ്പിൽ വെങ്കലം  അയോണിക നേടിയിരുന്നു.
References
വർഗ്ഗം:1993-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഉയിരടയാളങ്ങൾ (നോവൽ)
മിലാൻ കുന്ദേര 1984 -ൽ എഴുതിയ നോവലാണ് ഉയിരടയാളങ്ങൾ (Czech: Nesnesitelná lehkost bytí, Eng: The Unbearable Lightness of Being) 1968 ലെ ചെക്കോസ്ലോവാക് ചരിത്രത്തിലെ പ്രാഗ് വസന്തകാലഘട്ടത്തിൽ രണ്ട് സ്ത്രീകൾ, രണ്ട് പുരുഷന്മാർ, ഒരു നായ, അവരുടെ ജീവിതത്തെക്കുറിച്ച് പറയുന്നതാണ് നോവലിലെ പ്രമേയം. 1982 ലാണ് ഈ നോവൽ എഴുതിയതെങ്കിലും രണ്ട് വർഷത്തിന് ശേഷം ഒരു ഫ്രഞ്ച് വിവർത്തനം (as L'Insoutenable légèreté de l'être) പ്രസിദ്ധീകരിച്ചു. യഥാർത്ഥ ചെക്ക് വിവർത്തനം അടുത്ത വർഷം പ്രസിദ്ധീകരിച്ചു.
ഡാവർ സൂക്കർ
ഒരു റിട്ടയേഡ് ക്രൊയേഷ്യൻ ഫുട്ബോൾ കളിക്കാരനും ക്രോയക് ഫുട്ബോൾ ഫെഡറേഷന്റെ ഇപ്പോഴത്തെ പ്രസിഡന്റും ആണ് ഡ്യൂവർ Šuker (ഇംഗ്ലീഷ്: Dâʋor ʃǔːker) (ജനനം: 1 ജനുവരി 1968) 2] അദ്ദേഹത്തിന്റെ കായികജീവിതത്തിലെ കളിക്കാരൻ രുമാർ ഒരു സ്ട്രൈക്കറുടെ വേഷത്തിനിടയിൽ അവതരിപ്പിച്ചു. ത്സന്ഥത്ഭഗ്മഗ്നനായ ത്സന്ഥത്ഭഗ്മഗ്ന; ക്ക് തുടക്കം കുറിച്ചു. രുക് തന്റെ ജന്മനാടുകളിൽ തന്റെ ഫുട്ബോൾ ജീവിതം തുടങ്ങി 16-കാരനായ ലോക്കൽ ഡിവിഷൻ ടീമിന് വേണ്ടി എൻ.കെ. ക്ലബ്ബുമായി അവസാന സീസണിൽ, ലീഗിന്റെ ടോപ്പ് ഗോളടച്ച കളിക്കാരനായി. 1989 ൽ ഡിനാമോ സാഗ്രെബിന് വേണ്ടി അദ്ദേഹം കരാറിലേർപ്പെട്ടു. ക്രൊയേഷ്യയിലെ യുദ്ധം 21-കാരനായ ഒരു ഹോക്കി സീസണായിരുന്നു. അവസാനം, 1991-ൽ സ്പെയിനിലെ സെവില്ലയിലേക്ക് െക്സെറെ നീക്കം ചെയ്തു. ലാ ലിഗയിൽ, ത്സന്ഥത്ഭഗ്മഗ്നനായി ത്സമായിരുന്ന ഷ്ക്കർ ഏറെ ശ്രദ്ധിക്കപ്പെട്ടു. സെവില്ലയുമായി സ്ഥിരതയാർന്ന പ്രകടനവും ഡിവിഷൻ ടോപ്പ് ഗോൾ സ്കോർ ചെയ്യുന്നവരിൽ തുടർച്ചയായി. അഞ്ചു വർഷത്തിനു ശേഷം അദ്ദേഹം റയൽ മാഡ്രിഡിൽ ഒപ്പുവയ്ക്കുകയും ലീഗിന്റെ ടോപ്പ് സ്കോറുകളിൽ ഒന്നായിത്തീരുകയും ചെയ്തു. ബെർണബ്യൂവിന് പരിതാപകരമായ അവസ്ഥയിൽ മാഡ്രിഡും ലാ ലിഗയും യുവേഫ ചാമ്പ്യൻസ് ലീഗും കിരീടം നേടി. 2000 ലെ യുവേഫ കപ്പ് ഫൈനലിലെ ഗണ്ണേഴ്സ് റൗണ്ടിലെ മുഴുവൻ മത്സരത്തിലും ആഴ്സണലിനു തിരിച്ചടി. അവൻ വെസ്റ്റ്ഹാം യുണൈറ്റഡ്യുമായി 1860 മ്യൂണിക്കിൽ ജർമനിക്കായി കളിക്കുന്നതിനിടയിൽ മാത്രമാണ് കളിച്ചത്. ഫുട്ബോളിൽ 1998 ഫിഫ ലോകകപ്പായിരുന്നു ഷക്കറുടെ കരിയറിലെ കിരീടം. അവിടെ ഏഴ് മത്സരങ്ങളിൽ ആറ് ഗോളുകൾ നേടി ഗോൾഡൻ ബൂട്ട് കരസ്ഥമാക്കി. ടൂർണമെന്റിലെ രണ്ടാമത്തെ ഏറ്റവും മികച്ച കളിക്കാരനായി സിൽവോൾ ബോൾ നേടി. ലോകകപ്പിൽ അരങ്ങേറ്റം കുറിച്ച ക്രൊയേഷ്യക്കാരാണ് വെങ്കല മെഡൽ നേടിയത്. ഫ്രാൻസിന്റെ ചാമ്പ്യന്മാരായ ഫ്രാൻസിസ് സെമിഫൈനലിലെ സെമി ഫൈനലിലേക്കു കുതിക്കുകയായിരുന്നു സ്കോറർ. UEFA 2003 ജൂബിലി വാർഷികത്തോടനുബന്ധിച്ച് ക്രൊയേഷ്യയിലെ ഗോൾഡൻ പ്ലെയറായ ഇദ്ദേഹം ഫിഫ വേൾഡ് പ്ലെയർ ഓഫ് ദി ഇയർ അവാർഡിൽ 1998 ൽ മൂന്നാമതായി തിരഞ്ഞെടുക്കപ്പെട്ടു. ഫിഫ 100 ഏറ്റവും മികച്ച ഫുട്ബോൾ കളിക്കാരുടെ പട്ടികയിലുമാണ്. ക്രൊയേഷ്യൻ ഗോളിലൂടെ 45 ഗോളുകൾ നേടിയ സ്കോർ. എക്കാലത്തേയും ഏറ്റവും മികച്ച ക്രൊയേഷ്യൻ സ്ട്രൈക്കറാണ് അദ്ദേഹം.
വർഗ്ഗം:ക്രൊയേഷ്യൻ ഫുട്ബോൾ കളിക്കാർ വർഗ്ഗം:1968-ൽ ജനിച്ചവർ വർഗ്ഗം:ജനുവരി 1-ന് ജനിച്ചവർ
സമന്താ റൂത്ത് പ്രഭു
കോമേഴ്സിൽ ഡിഗ്രി പഠനം പൂർത്തിയാക്കിയപ്പോൾ, വാണിജ്യാടിസ്ഥാനത്തിൽ മോഡലിംഗ് അസൈൻമെന്റുകളിൽ ഭാഗികസമയം ജോലി ചെയ്തിരുന്നു. ഗൗതം മേനോന്റെ തെലുങ്ക് റൊമാൻസ് ചിത്രമായ യു മായാ ചേസവേ (2010) എന്ന ചിത്രത്തിൽ അഭിനയിച്ചു. ഈ ചിത്രം മികച്ച നവാഗത നടിയ്ക്കുള്ള ഫിലിംഫെയർ അവാർഡ്, നന്ദി അവാർഡ് എന്നിവ നേടിയിരുന്നു.
ആദ്യകാല ജീവിതവും കുടുംബവും
സമന്തായുടെ അമ്മ ആലപ്പുഴയിൽ നിന്നുമുള്ള മലയാളിയാണ്, തെലുങ്ക് വംശജനാണ് പിതാവ്. 1987 ഏപ്രിൽ 28 ന് കുടുംബത്തിലെ ഏറ്റവും ഇളയ കുട്ടിയായി ജനിച്ച സമന്ത, തമിഴ്‌നാട്ടിലെ ചെന്നൈയിലെ പല്ലവരത്തിലാണ് വളർന്നത്. സമ്മിശ്ര പ്രാദേശിക പശ്ചാത്തലം ഉണ്ടായിരുന്നിട്ടും, അവൾ സ്വയം ഒരു തമിഴ് പിന്നാമ്പുറമുള്ളവൾ ആയാണ് വിശേഷിപ്പിക്കുന്നത്. വിദ്യാഭ്യാസത്തിന്റെ ഭാഗമായി സമന്ത ഹോളി ഏഞ്ചൽസ് ആംഗ്ലോ ഇന്ത്യൻ ഹയർ സെക്കൻഡറി സ്കൂളിൽ പഠിച്ചു. തുടർന്ന് ചെന്നൈയിലെ സ്റ്റെല്ല മാരിസ് കോളേജിൽ കൊമേഴ്‌സിൽ ബിരുദം നേടി. ബിരുദാനന്തരബിരുദം അവസാനിക്കുമ്പോൾ അവർ മോഡലിംഗിൽ ഏർപ്പെട്ടു. നായിഡു ഹാളിൽ പ്രവർത്തിച്ചത് ശ്രദ്ധേയമാണ്. അതിലൂടെ ആദ്യമായി ചലച്ചിത്ര നിർമ്മാതാവ് രവി വർമ്മനെ കാണാനിടയായി.
ബാഹ്യ ലിങ്കുകൾ
വർഗ്ഗം:തമിഴ്‌ചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ
കിനബാലു ഉദ്യാനം
മലേഷ്യയിലെ സബാഹ് എന്ന സ്ഥലത്തു സ്ഥിതിചെയ്യുന്ന ഒരു ദേശീയോദ്യാനമാണ് കിനബാലു ഉദ്യാനം (ഇംഗ്ലീഷ്: Kinabalu Park )(Malay: Taman Kinabalu), 1964 ലാണ് ഈ ഉദ്യാനം ദേശീയോദ്യാനമായി അംഗീകരിക്കപ്പെട്ടത്. യുനെസ്കോ അംഗീകരിച്ച മലേഷ്യയിലെ ലോകപൈതൃകസ്ഥാനങ്ങളിൽ ആദ്യത്തേതാണിത്. ഈ ദേശീയോദ്യാനത്തിന്റെ "വിശിഷ്ട സാർവത്രിക മൂല്യങ്ങൾ" കൊണ്ടും  4,500 ഇനം സസ്യ, ജന്തു ജാലങ്ങൾ ഉൾകൊള്ളുന്ന ലോകത്തിലെ ഏറ്റവും പ്രധാനപ്പെട്ട ജൈവീക മേഖലയായതുകൊണ്ടും 2000 ഡിസംബറിൽ ഈ ദേശീയോദ്യാനത്തെ യുനെസ്കോ ലോകപൈതൃകസ്ഥാനമായി അംഗീകരിച്ചു, ഈ പ്രദേശത്ത് 326 തരം പക്ഷികളും 100 സസ്തനികളും ഉൾപ്പെടുന്നുണ്ട്. 110 തരം ഒച്ചുകളും ഇവിടെ കാണപ്പെടുന്നുണ്ട്.
ചരിത്രം
1964 ലാണ് ഈ പ്രദേശം ദേശീയോദ്യാനമായി പ്രഖ്യാപിക്കപ്പെട്ടത്.
പുറത്തേക്കുള്ള കണ്ണികൾ
വർഗ്ഗം:മലേഷ്യയിലെ നാഷണൽ പാർക്കുകൾ
റൈനോലൊഫസ് മേൻഡേലിയോ
റൈനോലൊഫസ് മേൻഡേലിയോ (Rhinolophus maendeleo) റിനോലോഫിഡേ എന്ന കുടുംബത്തിൽ അടുത്തിടെ കണ്ടെത്തിയിട്ടുള്ള വവ്വാലുകളിൽ ഒന്നാണ്. ടാൻസാനിയയിലെ തീരപ്രദേശത്തെ താഴ്ന്ന വനപ്രദേശങ്ങളിലെ ഗുഹകളിൽ ഇവ താമസിക്കുന്നു. റൈനോലൊഫസ് ആദാമി ഇതിന്റെ ഏറ്റവും അടുത്ത ബന്ധു ആണ്. 2000- ൽ ആണ് ഇതിനെക്കുറിച്ച് വിവരണം ലഭിച്ചത്.
അവലംബങ്ങൾ
വർഗ്ഗം:ടാൻസാനിയയിലെ സസ്തനികൾ
ലിലോൻഗ്വേ നദി
ലിലോൻഗ്വേ നദി, മലാവിയിലെ ഒരു നദിയാണ്. രാജ്യത്തിന്റെ തലസ്ഥാനമായ ലിലോൻഗ്വേയിലൂടെയാണ് ഇത് ഒഴുകുന്നത്. ഏകദേശം 200 കിലോമീറ്റർ നീളമുള്ള ഈ നദി മലാവി തടാകത്തിൽ പതിക്കുന്നു.
ഹെർമൻ ബോട്ടൺബ്രച്ച്
ഒരു ജർമ്മൻ ഗണിത ശാസ്ത്രജ്ഞനും കമ്പ്യൂട്ടർ ശാസ്ത്രജ്ഞനുമാണ് ഹെർമൻ ബോട്ടൺബ്രച്ച് (ജനനം സെപ്റ്റംബർ 14, 1928).
ജർമ്മൻ സംസ്ഥാനമായ നോർത്ത് റൈൻ വെസ്റ്റ്ഫാലിയയിലെ മുൽഹൈം ആൻ ഡർ റൂററിലായിരുന്നു ബോട്ടൺബ്രച്ച് വളർന്നത്. 1947 ൽ അദ്ദേഹം റൈനിസ്ചെ ഫ്രീഡ്രിക്ക്-വിൽഹാംസ്-യൂണിവേഴ്സിറ്റി ബോണിലിൽ ഗണിതശാസ്ത്ര പഠനം ആരംഭിച്ചു. അവിടെ അദ്ദേഹം 1951 ൽ ബിരുദം നേടി. ബിരുദാനന്തര ബിരുദം നേടിയ ശേഷം ഡാർമ്സ്റ്റാഡ് ടെക്നിക്കൽ യൂണിവേഴ്സിറ്റിയിൽ (TU Darmstadt)ഇൻസ്റ്റിറ്റ്യൂട്ട് ഫോർ അപ്ലൈഡ് മാത്തമാറ്റിക്സ് സ്റ്റാഫ് അംഗമായി. ഈ ഇൻസ്റ്റിറ്റ്യൂട്ട് സ്ഥാപിച്ചത് അൽവിൻ വാൾട്ടർ ആണ്. 1957 ൽ ബോട്ടൺബ്രച്ച് അവിടെ വച്ച് ഡോക്ടറേറ്റ് നേടുകയുണ്ടായി.
വാൾട്ടറിന്റെ ശുപാർശയിൽ അതേ വർഷം തന്നെ ഒരു പുതിയ പ്രോഗ്രാമിങ് ഭാഷ വികസിപ്പിക്കാൻ അദ്ദേഹം അന്താരാഷ്ട്ര സംഘടനയിൽ ചേർന്നു. പ്രോഗ്രാമിങ് ഭാഷകൾക്ക് ഒരൊറ്റ സ്റ്റാൻഡേർഡ് എന്ന നിലയിൽ നിലവിലുള്ള അറിവിനെ സംയോജിപ്പിക്കാൻ ഉദ്ദേശിച്ചുള്ളതാണ്. ഫ്രീഡ്രിക്ക് പറഞ്ഞതനുസരിച്ച് ബോട്ടൺബ്രച്ച് ആണ്, "അൽഗോൾ" എന്ന പേര് ജർമ്മനിയിൽ ഇംഗ്ലീഷിൽ നിന്നും "അൽഗോരിത്മിക് ഭാഷ" എന്ന വാക്കിൽ നിന്നും അടർത്തി എടുത്തത്. 1958-ൽ ഫ്രീഡ്രിക്ക് എൽ ബൗർ, ബാറ്റെൻബ്രുക്ക്, ഹെയ്ൻസ് റുഷീഷാസർ, ക്ലോസ് സാമൽസൺ, ജോൺ ബാക്കസ്, ചാൾസ് കാറ്റ്സ്, അലൻ പെർലിസ്, ജോസഫ് ഹെൻരി വെഗ്സ്റ്റീൻ എന്നിവരുടെ സംഘം ഇറ്റിഎച്ച് സൂറിച്ചിൽ വച്ചു കണ്ടുമുട്ടി. അവരുടെ ചർച്ചകളുടെ ഫലമായാണ് അൽഗോൾ 58 വികസിപ്പിച്ചത്.
1960 ലും 1961 ലും അമേരിക്കയിലെ ഓക് റിഡ്ജ് നാഷണൽ ലബോറട്ടറിയിൽ ചേർന്നു. അതിനുശേഷം അദ്ദേഹം ജർമൻ വ്യവസായത്തിൽ മുൻനിരയിൽ സ്ഥാനം പിടിച്ചു. അവിടെ, ചിമ്മിനി നിർമ്മാണ മേഖലയിലെ ഒരു സ്പെഷ്യലിസ്റ്റായി സേവനമനുഷ്ഠിച്ചു. 1994-ൽ അദ്ദേഹം ജർമ്മൻ നഗരമായ ഒബർഹൗസെനിൽ തന്റെ സ്വന്തം കമ്പനിയായ പ്രിമസോഫ്റ്റ് ജിഎംബിഎച്ച്(GmbH) സ്ഥാപിച്ചു. ഐടി കൺസൾട്ടിംഗ്, ഡാറ്റാബേസ് സൊലൂഷനുകൾ എന്നിവ നൽകുന്നു.
വർഗ്ഗം:1928-ൽ ജനിച്ചവർ വർഗ്ഗം:ജർമ്മൻ ഗണിതശാസ്ത്രജ്ഞർ
നൌവാക്ക്ച്ചോട്ട്
നൌവാക്ക്ച്ചോട്ട് (, نواكشوط Nuwākshūṭ, ബെർബർ ഭാഷയിൽ നിന്ന് ഉരുത്തിരിഞ്ഞ Nawākšūṭ, എന്ന പദത്തിനർത്ഥം "കാറ്റിൻറെ സ്ഥലം" എന്നാണ്) മൌറിത്താനിയിയലെ ഏറ്റവും വലിയ നഗരവും രാജ്യത്തിൻറെ തലസ്ഥാനവുമാണ്. സഹാറയിലെ ഏറ്റവും വലിയ നഗരങ്ങളിലൊന്നാണിത്. മൗറിത്താനിയയുടെ ഭരണപരവും സാമ്പത്തികവുമായ കേന്ദ്രമായി ഈ നഗരം പ്രവർത്തിക്കുന്നു.
ലിലോൻഗ്വേ
ലിലോൻഗ്വേ ( or ) മലാവിയുടെ തലസ്ഥാനമായ നഗരമാണ്. 2015-ലെ കണക്കുകൾ പ്രകാരം 1,077,116 ജനസംഖ്യയുള്ള ഇത് മലാവിയിലെ ഏറ്റവും വലിയ നഗരമാണ്. മൊസാംബിക്കിൻറെയും സാംബിയയുടേയും അതിർത്തിക്കടുത്ത് മലാവിയിലെ മദ്ധ്യ മേഖലയിലാണ് ഈ നഗരം സ്ഥിതി ചെയ്യുന്നത്. മദ്ധ്യ മലാവിയിലെ ഒരു പ്രധാനപ്പെട്ട ഒരു സാമ്പത്തിക, ഗതാഗത കേന്ദ്രമാണ് ഈ നഗരം. ലിലോൻഗ്വേ നദി യുടെ പേരിനെ ആസ്പദമാക്കിയാണ് നഗരത്തിനു നാമകരണം നടത്തിയിരിക്കുന്നത്.
ചരിത്രം
ലിലോൻഗ്വേ നദീതീരത്തെ ഒരു ചെറിയ മീൻപിടുത്ത ഗ്രാമമായി നൂറ്റാണ്ടുകളായി ലിലോൻഗ്വേ നിലനിന്നിരുന്നു. ബ്രിട്ടീഷ് കൊളോണിയൽ ഭരണകാലത്ത് ഈ അധിവാസകേന്ദ്രം അതിന്റെ തന്ത്രപരമായ സ്ഥാനം കാരണമായി ഒരു ഭരണകേന്ദ്രമായി മാറി. 19066 ൽ ഒരു വാണിജ്യകേന്ദ്രമായി ഔപചാരികമായി സ്ഥാപിതമായ ലിലോൻഗ്വേ 1947 ൽ ഔദ്യോഗികമായി ഒരു പട്ടണമായി അംഗീകരിക്കപ്പെട്ടു. സ്വാതന്ത്ര്യം നേടിയതിനുശേഷം, ഇത് മലാവിയിലെ മദ്ധ്യമേഖലയിലെ ഒരു പ്രധാന വ്യാപാരകേന്ദ്രമായി വളർന്നുകൊണ്ടിരുന്നു. രാജ്യത്തിന്റെ മുൻഭരണാധികാരിയായിരുന്ന ഹേസ്റ്റിംഗ്സ് കാമുസു ബാൻഡ ഈ നഗരത്തെ 1975 ൽ മാലാവിയുടെ പുതിയ തലസ്ഥാന നഗരമായി പ്രഖ്യാപിച്ചതിനുശേഷം ഇതിൻറെ ഈ വളർച്ച ത്വരിതഗതിയിലായി. അവസാനത്തെ സർക്കാർ ഓഫീസുകൾ ലിലോൻഗ്വേയിലേയ്ക്കു മാറ്റിസ്ഥാപിക്കപ്പെട്ടത് 2005 ൽ ആയിരുന്നു. വാർഷിക വളർച്ചാ നിരക്ക് 4.3% എന്ന തോതിൽ നഗരത്തിലെ ജനസംഖ്യ വളരെ വേഗം കൂടിക്കൊണ്ടിരിക്കുന്നു.
അവലംബം
വർഗ്ഗം:മലാവി വർഗ്ഗം:ആഫ്രിക്കയിലെ തലസ്ഥാനങ്ങൾ
രേണുക യാദവ്
രേണുക യാദവ് (ജനനം 18 ജുലൈ 1994) ഇന്ത്യൻ വനിത വിഭാഗം ഹോക്കി കളിക്കാരിയാണ്. 2016 ലെ റിയോ ഒളിമ്പിക്സിൽ യോഗ്യത നേടിയ ഏറ്റവും പ്രായം കുറഞ്ഞ കളിക്കാരിയ്ണ് രേണുക. ഛത്തിസ്‌ഗറിലെ രാജ്നന്ദ്ഗാൻ ജില്ലയാണ് സ്വദേശം. ഇന്ത്യയിലെ ഹോക്കി നഴ്സറി എന്നാണ് ഈ സ്ഥലം അറിയപ്പെടുന്നത്. ലെസ്ലി ക്ലോഡിയസിനു ശേഷം രണ്ടാമത് ഒളിമ്പിക്സിലേക്ക് തിരഞ്ഞെടുക്കപ്പെടുന്ന രണ്ടാമത്തെ കായിക താരമാണ് രേണുക.
അവലംബം
വർഗ്ഗം:1994-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ വനിത ഹോക്കി കളിക്കാർ വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ വർഗ്ഗം:ഛത്തീസ്ഗഢിൽ നിന്നുള്ള വനിതാ കായികതാരങ്ങൾ
ഭൂട്ടാനിലെ മനുഷ്യാവകാശങ്ങൾ
ഭൂട്ടാൻ ഭരണഘടനയിലെ ഏഴാം ആർട്ടിക്കിളിലാണ് മനുഷ്യാവകാശങ്ങളെക്കുറിച്ച് പ്രസ്താവിക്കുന്നത്. ഗ്രോസ് നാഷണൽ ഹാപ്പിനസ് (GNH) എന്ന ലക്ഷ്യം സാധിക്കണമെങ്കിൽ എല്ലാ മനുഷ്യാവകാശങ്ങളും ജനങ്ങൾക്ക് അനുഭവിക്കാൻ സാധിക്കണം എന്ന് ഭൂട്ടാൻ ഗവണ്മെന്റ് പ്രസ്താവിച്ചിട്ടുണ്ട്.
മതസ്വാതന്ത്ര്യവും ലോട്ട്ഷാംപ ജനതയെ കൈകാര്യം ചെയ്ത രീതിയും വിമർശനങ്ങളുയർത്തുന്നുണ്ട്.
ഭരണഘടനാനുസൃതമായി ലഭ്യമായ അവകാശങ്ങൾ
ജനാധിപത്യ‌പരമായ ഒരു ഭരണഘടനാടിസ്ഥാനത്തിലുള്ള രാജഭരണമാണ് ഭൂട്ടാനിൽ നിലവിലുള്ള ഭരണഘടന അനുസരിച്ചുള്ള ഭരണരീതി. മുൻപ് ഇവിടെ രാജഭരണമായിരുന്നു നിലവിലിരുന്നത്. ഭരണഘടനയിലെ ഏഴാം ആർട്ടിക്കിൾ ധാരാളം അവകാശങ്ങൾ ഉറപ്പുനൽകുന്നുണ്ട്. ആർട്ടിക്കിൾ 7 പ്രകാരമുള്ള മൗലികാവകാശങ്ങൾ ഇവയാണ്:
സരംക്ഷിക്കപ്പെട്ടിട്ടുള്ള മറ്റ് അവകാശങ്ങൾ തൊഴിലാളികളുടെ അവകാശങ്ങൾ, വോട്ടവകാശം, ബൗദ്ധിക സ്വത്തവകാശം എന്നിവയാണ്. പീഡനം, മനുഷ്യത്വരഹിതവും ഇകഴ്ത്തുന്നതുമായ തരത്തിലുള്ള ശിക്ഷ, വധശിക്ഷ എന്നിവ ഭരണഘടന നിരോധിക്കുന്നുണ്ട്. സ്വകാര്യതയിലേയ്ക്കുള്ള നിയമപരമല്ലാത്ത തരത്തിലുള്ള കടന്നുകയറ്റത്തിനെതിരായും, കാരണമില്ലാതെയുള്ള അറസ്റ്റിനെതിരായും സംരക്ഷണമുണ്ട്. കുറ്റമാരോപിക്കപ്പെട്ടയാൾക്കുവേണ്ടി വാദിക്കുവാനായി വക്കീലിനെ ഉറപ്പുതരുവാനുള്ള ചട്ടവും മനുഷ്യാവകാശങ്ങൾ സ്ഥാപിച്ചുകിട്ടുവാനായി കോടതിയെ സമീപിക്കുവാനുള്ള അവകാശവും ലഭ്യമാണ്. മിക്ക അവകാശങ്ങളൂം "എല്ലാവർക്കും" അല്ലെങ്കിൽ "ഭൂട്ടാനിലുള്ള" ജനങ്ങൾക്കും ലഭ്യമാണെങ്കിലും ചില അവകാശങ്ങൾ ഭൂട്ടാനിലെ പൗരന്മാർക്ക് മാത്രമാണ് നൽകപ്പെട്ടിട്ടുള്ളത്. അഭിപ്രായ സ്വാതന്ത്ര്യം, ചിന്തിക്കുവാനുള്ള അവകാശം, മതസ്വാതന്ത്ര്യം, സഞ്ചാരസ്വാതന്ത്ര്യം, ഒരുമിച്ച് കൂടാനുള്ള അവകാശം, അറിയാനുള്ള അവകാശം, വോട്ടവകാശം, സ്വത്തവകാശം, തൊഴിൽ അവകാശങ്ങൾ എന്നിവ ഉദാഹരണങ്ങൾ.
ഭരണഘടനയുടെ എട്ടാം ആർട്ടിക്കിളിൽ മൗലിക കടമകൾ ഉൾക്കൊള്ളിച്ചിരിക്കുന്നു. ആർട്ടിക്കിൾ 8.3 അനുസരിച്ച് മതപരവും ഭാഷാപരവും പ്രാദേശികവും വർഗ്ഗീയവുമായ അതിരുകൾക്കപ്പുറത്ത് പരസ്പരബഹുമാനവും സാഹോദര്യവും സഹനവും വളർത്തുവാനുള്ള കടമ എല്ലാ ഭൂട്ടാൻ പൗരന്മാർക്കുമുണ്ട്. ആർട്ടിക്കിൾ 8.5 അനുസരിച്ച് ജനങ്ങൾ പീഡനത്തിൽ പങ്കാളികളാകാതിരിക്കുകയും മറ്റുള്ളവരെ പരിക്കേൽപ്പിക്കുകയോ കൊല്ലുകയോ ചെയ്യുകയോ സ്ത്രീകളെയോ കുട്ടികളെയോ പീഡിപ്പിക്കുകയോ അരുത്. ഇത്തരം പ്രവൃത്തികൾ തടയാനുള്ള നടപടികളെടുക്കാനുള്ള കടമ ഭൂട്ടാൻ പൗരന്മാർക്കുണ്ട്.
അന്താരാഷ്ട്രതലത്തിലുള്ളവ
പല അന്താരാഷ്ട്ര ഉടമ്പടികളും ഉൾക്കൊണ്ടുകൊണ്ടാണ് ഭൂട്ടാൻ ഭരണഘടന രൂപീകരിച്ചതെങ്കിലും ഒരു രാഷ്ട്രം എന്ന നിലയിൽ ഭൂട്ടാൻ ഇത്തരം പല ഉടമ്പടികളിലും ഒപ്പിട്ടി‌ട്ടില്ല. മനുഷ്യാവകാശങ്ങൾ സംബന്ധിച്ച ഉടമ്പടികളായ ഐ.സി.സി.പി.ആർ., ഐ.സി.ഇ.എസ്.ആർ. എന്നിവ ഉദാഹരണം. സി.ഇ.ഡി.എ.ഡബ്ല്യൂ. സി.ആർ.സി. എന്നിവയിൽ ഭൂട്ടാൻ ഭാഗമായിട്ടുണ്ട്. സി.ഇ.ആർ.ഡി., സി.ആർ.പി.ഡി. എന്നിവയിൽ ഭൂട്ടാൻ ഒപ്പിട്ടിട്ടുണ്ടെങ്കിലും റാറ്റിഫൈ ചെയ്തിട്ടില്ല.
1971-ൽ ഭൂട്ടാൻ ഐക്യരാഷ്ട്രസഭയിൽ അംഗമായി.
ഗ്രോസ് നാഷണൽ ഹാപ്പിനസ്
മനുഷ്യാവകാശങ്ങൾ അനുഭവിക്കുന്ന ജനതയ്ക്കേ ഗ്രോസ് നാഷണൽ ഹാപ്പിനസ് എന്ന ലക്ഷ്യത്തിലെത്താൻ സാധിക്കൂ എന്ന തത്ത്വം ഭൂട്ടാൻ ഭരണകൂടം മുന്നോട്ട് വച്ചിട്ടുണ്ട്. ഇതിന് നാല് അടിസ്ഥാന തത്ത്വങ്ങളാണുള്ളത്:
മനുഷ്യാവകാശങ്ങൾ ഈ നാല് തത്ത്വങ്ങളിൽ ഉൾക്കൊണ്ടിരിക്കുന്നു.
മനുഷ്യാവകാശം സംബന്ധിച്ച വിഷയങ്ങൾ
നേപ്പാളി പൈതൃകമുള്ള ഒരു ഭൂട്ടാനി ജനവിഭാഗമാണ് ലോട്ട്ഷാമ്പ ഭൂട്ടാനിലെ തെക്കൻ പ്രദേശങ്ങളിലാണ് ഇവർ കാലങ്ങളായി താമസിച്ചിരുന്നത്. പത്തൊൻപതാം നൂറ്റാണ്ടിന്റെ അവസാന സമയത്താണ് ഇവർ നേപ്പാളിൽ നിന്ന് ഭൂട്ടാനിലേയ്ക്ക് കുടിയേറാൻ ആരംഭിച്ചത്. 1980-കളുടെ അവസാനത്തോടെ ജനങ്ങളിൽ 28% പേർ ലോട്ട്ഷാമ്പ വിഭാഗത്തിൽ പെടുന്നു എന്ന് കണക്കാക്കപ്പെട്ടു. അനൗദ്യോഗിക കണക്കുകളനുസരിച്ച് 40% നേപ്പാളി ജനതയും ഈ വിഭാഗത്തിൽ പെടുന്നുവെങ്കിലും 15% പേർ മാത്രമേ നിയമപരമായി ഭൂട്ടാനിലെ താമസക്കാരായുള്ളൂ. 1988-ലെ സെൻസസിൽ ഇവരുടെ വ്യാപ്തി വ്യക്തമായി. ഭൂട്ടാനിൽ ഇതോടെ വംശീയ സംഘർഷത്തിന് ശക്തി ലഭിച്ചു. ഈ വിഭാഗക്കാരെ നിയമവിരുദ്ധ കുടിയേറ്റക്കാരായി കണക്കാക്കുകയും പൗരത്വനിയമങ്ങൾ തിബത്തൻ, ഭൂട്ടാനീസ് സംസ്കാരങ്ങൾക്ക് പ്രാധാന്യം കൊടുത്തുകൊണ്ട് നടപ്പിലാക്കുകയും ചെയ്തു. ഇത് ന്യൂനപക്ഷമായ നേപ്പാളി സമൂഹത്തിനെ അന്യവത്കരിക്കുന്നതിലേയ്ക്ക് നീങ്ങി. 1989-ൽ നേപ്പാളി ഭാഷ സ്കൂളുകളി ഉപയോഗിക്കുന്നത് നിർത്തലാക്കി. അതേ വർഷം ഭൂട്ടാനിലെ വസ്ത്രധാരണച്ചട്ടം പൊതുജനങ്ങൾക്കും ബാധകമാക്കി. ഇത് ലോട്ട് ഷാമ്പ വിഭാഗത്തിന്റെ സ്വാഭാവിക വസ്ത്രമായിരുന്നില്ല.
1990-കളിൽ പ്രതിഷേധപ്രകടനങ്ങളും അക്രമങ്ങളും നടന്നു. ഗവണ്മെന്റ് ഈ പ്രതിഷേധത്തെ അടിച്ചമർത്തുകയുണ്ടായി. തെക്കൻ മേഖലയിലെ 66 സ്കൂളുകൾ അടച്ചുപൂട്ടപ്പെട്ടു. ശല്യപ്പെടുത്തലുകളും, അറസ്റ്റുകളും ലോട്ട്ഷാമ്പ വീടുകൾ കത്തിക്കലും മറ്റും നടക്കുകയുണ്ടായി. 1990-കളുടെ അവസാനത്തോടെ ലോട്ട്ഷാമ്പ അഭയാർത്ഥികൾ നേപ്പാളിലേയ്ക്ക് കുടിയേറുവാൻ ആരംഭിച്ചു. ഇവരുടെ പൗരത്ത്വം ഭൂട്ടാൻ ഭരണകൂടം വിവേചനപരമായി എടുത്തുകളയുകയായിരുന്നു എന്ന് നിരീക്ഷിക്കപ്പെട്ടിട്ടുണ്ട്. 1995ഓടെ 86,000 അഭയാർത്ഥികൾ നേപ്പാളിൽ എത്തി. ഇത് ഭൂട്ടാന്റെ അന്നത്തെ ജനസംഖ്യയുടെ (509,000) ആറിൽ ഒന്നായിരുന്നു. 1993, 1996, 2001 എന്നീ വർഷങ്ങളിൽ ഇവരെ തിരികെ സ്വീകരിക്കുന്നത് സംബന്ധിച്ച് ചർച്ചകൾ നടന്നുവെങ്കിലും അത് ഫലപ്രാപ്തിയിലെത്തിയില്ല. 2009ഓടെ 111,000 അഭയാർത്ഥികൾ നേപ്പാളിലെ ക്യാമ്പുകളിലുണ്ടായിരുന്നു. ഇവരെ മൂന്നാം രാജ്യത്തിൽ താമസിപ്പിക്കുവാനുള്ള ഒരു പദ്ധതി 2009-ൽ ആരംഭിച്ചു. ചിലരെ [United States|അമേരിക്കൻ ഐക്യനാടുകൾ]] ഉൾപ്പെടെയുള്ള രാജ്യങ്ങളിൽ പുനരധിവസിപ്പിച്ചു. 2015-ൽ ക്യാമ്പുകളിൽ 10,000 പേരാണുണ്ടായിരുന്നത്.
മത സ്വാതന്ത്ര്യം
ഭരണഘടനയുടെ 7.4-ആം ആർട്ടിക്കിൾ പ്രകാരം "ഒരു ഭൂട്ടാൻ പൗരന് ചിന്തിക്കുവാനുള്ള സ്വാതന്ത്ര്യവും മതസ്വാതന്ത്ര്യവുമുണ്ടായിരിക്കും. ഒരാളെയും പ്രലോഭനത്തിലൂടെയോ പ്രേരണയിലൂടെയോ മറ്റൊരു മതത്തിൽ ചേർക്കുവാൻ നിർബന്ധിക്കാവുന്നതല്ല" എന്ന് വ്യവസ്ഥ ചെയ്തിട്ടുണ്ട് ആർട്ടിക്കിൾ 8.3 അനുസരിച്ച് മതപരവും ഭാഷാപരവും പ്രാദേശികവും വർഗ്ഗീയവുമായ അതിരുകൾക്കപ്പുറത്ത് പരസ്പരബഹുമാനവും സാഹോദര്യവും സഹനവും വളർത്തുവാനുള്ള കടമ എല്ലാ ഭൂട്ടാൻ പൗരന്മാർക്കുമുണ്ട്. ഭൂട്ടാൻ ഭരണഘടനയുടെ മൂന്നാം ആർട്ടിക്കിൾ അനുസരിച്ച് ബുദ്ധമതം ഭൂട്ടാന്റെ ആത്മീയ പൈതൃകമായി കണക്കാക്കുന്നു. രാജാവ് ഭൂട്ടാനിലെ എല്ലാ മതങ്ങളുടെയും സംരക്ഷകനായാണ് കണക്കാക്കപ്പെടുന്നത്.
ബുദ്ധമത വിഭാഗങ്ങളെയും ഹിന്ദുമതവിഭാഗങ്ങളുടെ ഒരു പൊതു സംഘടനയെയും മാത്രമേ ഭൂട്ടാനിൽ അംഗീകരിച്ചിട്ടുള്ളൂ. തങ്ങൾ വിവേചനം നേരിടുകയാണെന്ന് മറ്റ് വിഭാഗങ്ങൾക്ക് പരാതിയുണ്ട്. പൊതു സ്ഥലങ്ങളിൽ മതപരമായ ഒത്തുചേരലുകൾക്ക് ബുദ്ധമത വിഭാഗങ്ങൾക്കും ഹിന്ദു വിഭാഗങ്ങൾക്കുമേ അവകാശം ലഭിക്കാറുള്ളൂ. മറ്റുവിഭാഗങ്ങൾക്ക് സ്വകാര്യമായി ആരാധന നടത്താൻ ചിലപ്പോൾ അവകാശം നൽകാറുണ്ട്. ക്രിസ്തുമതവിഭാഗങ്ങൾക്ക് രജിസ്ട്രേഷൻ അനുവദിക്കാത്തതിനാൽ ക്രിസ്ത്യൻ ശവപ്പറമ്പുകളും പള്ളികളും പുസ്തകശാലകളും അനുവദനീയമല്ല.
ബാഹ്യ കണ്ണികൾ
വർഗ്ഗം:ഭൂട്ടാൻ
അരബെല്ല എലിസബത്ത് റൂപെൽ
ഇംഗ്ലീഷുകാരിയായ ഒരു പുഷ്പ ചിത്രകാരിയായിരുന്നു അരബെല്ല എലിസബത്ത് റൂപെൽ. സ്പെസിമെൻ ഓഫ് ദി ഫ്ലോറ ഓഫ് സൗത്ത് ആഫ്രിക്ക ബൈ എ ലേഡി എന്ന ശീർഷകത്തിന് കീഴിൽ 1849-ൽ പ്രസിദ്ധീകരിച്ച ഒരു അജ്ഞാത പുഷ്പചിത്രത്തിന്റെ പേരിൽ ശ്രദ്ധിക്കപ്പെട്ടു.
എഡ്മണ്ടിലെ ആംഗ്ലിക്കൻ ക്രൈസ്‌തവ പുരോഹിതനായ റവ. ജോൺ ഡ്രൈഡൻ പിഗട്ടിന്റെ മകളായിരുന്നു റൂപെൽ. ഈസ്റ്റ് ഇന്ത്യാ കമ്പനി ഉദ്യോഗസ്ഥനായ തോമസ് ബൂൺ റൂപെലിനെ 1840 സെപ്റ്റംബർ 16 ന് വിവാഹം കഴിച്ചു. 1843-ൽ, മൂത്തമകന്റെ ജനനത്തിനു തൊട്ടുപിന്നാലെ, ഭർത്താവിനെ സേവന അവധിക്ക് കേപ്പിലേക്ക് നിയമിച്ചു. അവർ അദ്ദേഹത്തോടൊപ്പം പോകാൻ തീരുമാനിച്ചു.
ദക്ഷിണാഫ്രിക്കയിൽ രണ്ടുവർഷക്കാലം താമസിച്ച സമയത്ത് പ്രാദേശിക പൂക്കൾ ചിത്രീകരിച്ചു. അക്കാലത്ത് കൊൽക്കത്ത ബൊട്ടാണിക്കൽ ഗാർഡന്റെ ചുമതല വഹിച്ചിരുന്നതും കേപ് ടൗൺ ഹോട്ടലിലെ റൂപൽസിന്റെ അതിഥിയും ആയ കേപ്പിലേക്കുള്ള ഒരു സന്ദർശകനായ നഥാനിയേൽ വാലിച്ച്, അവളുടെ ചിത്രത്തിന്റെ ഗുണനിലവാരം കണ്ട് ആശ്ചര്യപ്പെട്ടു. കേപ് നാട്ടിൻപുറങ്ങളിലേക്ക് യാത്രകൾ സംഘടിപ്പിക്കുന്നതിനായി വാലിച്ച് റൂപലിനൊപ്പം കുടുംബത്തെ സുഹൃത്തുക്കളായ തോമസ് മക്ലിയർ, കേപ് ജ്യോതിശാസ്ത്രജ്ഞൻ റോയൽ, ഭാര്യ മേരി എന്നിവർക്ക് പരിചയപ്പെടുത്തി. കേപ്ടൗണിലെ ബൊട്ടാണിക്കൽ ഗാർഡന്റെ ആസൂത്രകനും ഡവലപ്പറുമായ ബാരൻ വോൺ ലുഡ്‌വിഗ്, ക്യൂ പ്ലാന്റ് കളക്ടർ ജെയിംസ് ബോവി എന്നിവരും റൂപലുമായി ചങ്ങാത്തത്തിലായി.
പുറത്തേക്കുള്ള കണ്ണികൾ
വർഗ്ഗം:ബൊട്ടാണിക്കൽ ചിത്രകാർ വർഗ്ഗം:1817-ൽ ജനിച്ചവർ വർഗ്ഗം:1914-ൽ മരിച്ചവർ
ബ്രേക്ഫാസ്റ്റ് ടൈം (ചിത്രം)
1887-ൽ സ്വീഡിഷ് കലാകാരി ഹന്നാ പൗളി (1864-1940) പൂർത്തിയാക്കിയ ഒരു ഓയിൽ പെയിന്റിംഗാണ് ബ്രേക്ഫാസ്റ്റ് ടൈം അല്ലെങ്കിൽ ഫ്രൂക്കോസ്റ്റ്ഡാഗ്സ്. ഇത് 91 മുതൽ 87 സെന്റിമീറ്റർ വരെ (36 മുതൽ 34 ഇഞ്ച് വരെ) വലിപ്പമുള്ള ഈ ചിത്രം 1910-ൽ നാഷണൽ മ്യൂസിയം വാങ്ങിയിരുന്നു. പൂന്തോട്ടത്തിൽ ഒരു ഡൈനിംഗ് ടേബിൾ നിൽക്കുന്നതായി ചിത്രത്തിൽ കാണാം. 1800 കളിലെ യഥാർത്ഥ വിലപ്പെട്ട വസ്‌തുക്കളിലൊന്നായി പരാമർശിക്കപ്പെടുന്ന മ്യൂസിയത്തിലെ ഏറ്റവും ജനപ്രിയ ചിത്രങ്ങളിലൊന്നാണ് ബ്രേക്ഫാസ്റ്റ് ടൈം.
ചിത്രം
1880 കളുടെ അവസാനത്തിൽ നോർഡിക് കലാ രംഗത്ത് ഹന്നാ പൗളി മുന്നേറുന്നതിൽ ബ്രേക്ഫാസ്റ്റ് ടൈം ഒരു പ്രധാന പങ്ക് വഹിച്ചു. പാരീസിൽ അടുത്തിടെ അക്കാഡെമി കൊളറോസിയിൽ പഠിച്ച അവർ 1887-ൽ ഗോഥെൻബർഗ് മ്യൂസിയം ഓഫ് ആർട്ട് കൈവശം വച്ചിട്ടുള്ള ഫിന്നിഷ് സഹ കലാകാരനും ശിൽപിയുമായ വെന്നി സോൾഡന്റെ ചായാചിത്രവുമായി പാരീസ് സലൂണിൽ പ്രവേശിച്ചു.
ഒരു ഓപ്പൺ എയർ പെയിന്റിംഗ് ആയ ബ്രേക്ഫാസ്റ്റ് ടൈം സൂര്യപ്രകാശമുള്ള ഒരു പ്രഭാതത്തിൽ പ്രഭാതഭക്ഷണത്തിനായി ഒരു മേശ സജ്ജീകരിച്ചിരിക്കുന്ന ശാന്തമായ രംഗം ചിത്രീകരിക്കുന്നു. ചിത്രത്തിന്റെ ചുവടെ വലതുവശത്ത് ഒരു ബെഞ്ചിനും രണ്ട് കസേരകൾക്കുമൊപ്പം വെളുത്ത മേശവിരി പൊതിഞ്ഞ ഒരു മേശയുണ്ട്. ഇതിന്റെ സ്ഥാനം ഒരു മരത്തിന്റെ ചുവട്ടിലാണ്. അതിന്റെ ശാഖകൾ മേശപ്പുറത്തിന് സമീപത്തേയ്ക്ക് നീണ്ടു നിൽക്കുന്നു. ഒരു വേലക്കാരി കയ്യിൽ ഒരു ട്രേ ചുമന്ന് മേശയുടെ അടുത്തേക്ക് വരുന്നു. മേശയിലെ തിളങ്ങുന്ന വസ്തുക്കളിൽ നിന്നും വെളുത്ത മേശവിരിയിൽ നിന്നും പ്രകാശം പ്രതിഫലിക്കുന്നു. നിറമുള്ള ലൈറ്റുകളും ഷാഡോകളും ഉപയോഗിച്ച് വോള്യങ്ങളും ഡെപ്റ്റും നിർദ്ദേശിക്കുന്ന ഇംപ്രഷനിസ്റ്റുകളുടെ മാർഗ്ഗം കലാകാരന് ഭാഗികമായി പ്രചോദനമായിട്ടുണ്ട്. ഇത് ടേബിളും ടേബിൾ ക്രമീകരണവും സസ്യജാലങ്ങളും തിളങ്ങുന്ന ലൈറ്റ് റിഫ്ലെക്സുകളിൽ മുങ്ങിപോകുന്നു. അക്കാലത്തെ സ്വീഡിഷ് കലാകാരന്മാർക്കിടയിൽ ഈ പെയിന്റിംഗ് ജനപ്രിയമായിരുന്നു.
ഗ്രന്ഥസൂചിക
വർഗ്ഗം:ചിത്രങ്ങൾ
സാൽമണെല്ലോസിസ്
രോഗകാരി
രണ്ട് സ്പീഷീസിലുള്ള സാൽമൊണെല്ലരോഗമുണ്ടാക്കുന്നു (Salmonella bongori and Salmonella enterica). അണുബാധയുള്ള മാംസം, മുട്ട, പാൽ എന്നിവ വഴിയാണ് രോഗപ്പകർച്ച. പൂച്ച, നായ, മറ്റ് ഉരഗങ്ങൾ എന്നിവ രോഗാണു വാഹകരായിത്തീരാറുണ്ട്. മലപരിശോധനയിലൂടെ രോഗനിർണ്ണയം നടത്തുന്നു.
രോഗനിയന്ത്രണം
ശുചിത്വപാലനവും ഭക്ഷണം നന്നായി വേവിച്ച് മാത്രം കഴിക്കുന്നതും വഴി രോഗപ്പകർച്ച തടയാം. ചെറിയ തരത്തിലുള്ള രോഗബാധ പ്രത്യേക ചികിത്സ കൂടാതെ തന്നെ ഭേദമാകുന്നു. എന്നാൽ, രോഗബാധ കൂടുന്ന സാഹചര്യത്തിൽ, ആന്റിബയോട്ടിക് ഔഷധങ്ങൾ ഉൾപ്പെടെ നൽകേണ്ടി വരുന്നു. അമേരിക്കയിലും‍‍ യൂറോപ്യൻ രാജ്യങ്ങളിലും ഉൾപ്പെടെ ലക്ഷക്കണക്കിന് പേർക്ക് സാൽമണെല്ലോസിസ് മൂലമുള്ള വയറിളക്കം ബാധിക്കുന്നു. മരണ നിരക്കും ഇതിൽ വളരെക്കൂടുതലാണ്.
അവലംബം
വർഗ്ഗം:രോഗകാരികൾ വർഗ്ഗം:ബാക്റ്റീരിയകൾ വർഗ്ഗം:ഉദര സംബന്ധിയായ രോഗങ്ങൾ
വിൻഡ്ഹോക്ക്
വിൻഡ്ഹോക്ക് നമീബിയൻ റിപ്പബ്ലിക്കിന്റെ തലസ്ഥാനവും രാജ്യത്തെ ഏറ്റവും വലിയ നഗരവുമാണ്. ഖോമസ് ഹൈലാന്റ് പീഠഭൂമിയിൽ മധ്യ നമീബിയയിൽ സ്ഥിതിചെയ്യുന്ന ഈ നഗരം, സമുദ്രനിരപ്പിൽനിന്ന് ഏകദേശം 1,700 മീറ്റർ (5,600 അടി) ഉയരത്തിൽ ഭൂമിശാസ്ത്രപരമായി രാജ്യത്തിൻറെ കൃത്യം മദ്ധ്യത്തിൽ സ്ഥിതിചെയ്യുന്നു.
പുറംകണ്ണികൾ
http://www.windhoekcc.org.na/
വർഗ്ഗം:ആഫ്രിക്കയിലെ തലസ്ഥാനങ്ങൾ
യങ് ലേഡീസ് ഓഫ് ദ വില്ലേജ്
വിവരണം
മധ്യത്തിൽ മൂന്ന് യുവതികൾ നഗ്നപാദരായ ഒരു കർഷക പെൺകുട്ടിക്ക് എന്തെങ്കിലും കഴിക്കാൻ വാഗ്ദാനം ചെയ്യുന്നു. മൂന്നുപേരിൽ ഒരാൾ സൂര്യനു നേരെ കുട പിടിച്ചിരിക്കുന്നു. ഒരേ കലാകാരൻ തന്നെ മൂന്ന് സഹോദരിമാരുടെ ഒരു കൂട്ടവും വരച്ചിട്ടുണ്ട്. കോർബെറ്റിന്റെ ത്രീ സിസ്റ്റേഴ്സ്, ദ സ്റ്റോറീസ് ഓഫ് ഗ്രാൻഡ്മദർ സൽവാൻ (1846-1847, മിനിയാപൊളിസ്, കർട്ടിസ് ഗാലറീസ്), യംഗ് ലേഡീസ് ചിത്രത്തിനായുള്ള തയ്യാറെടുപ്പ് രേഖാചിത്രം എന്നിവയിൽ അന്തിമ രചനയേക്കാൾ സസ്യങ്ങളും ഭൂപ്രകൃതിയും കൂടുതൽ ആധിപത്യം പുലർത്തുന്ന പ്രതിഛായകൾ ഒരു രചനയ്ക്കുള്ളിൽ വീണ്ടും ചിത്രീകരിച്ചിരിക്കുന്നതായി കാണാം. (ലീഡ്സ് ആർട്ട് ഗ്യാലറി) 1862-ൽ ആൽഫ്രഡ് കാഡാർട്ട്, ജൂൾസ് ലുക്കറ്റ് എന്നിവർ പ്രകാശിപ്പിച്ച ഒരു കൊത്തുചിത്രത്തിൽ നിന്ന് വ്യത്യസ്ത കാഴ്ചപ്പാടോടെ ഈ കലാകാരൻ പുനർരൂപകൽപ്പന ചെയ്തു. മൂവരുടെയും പിന്നിൽ നിൽക്കുന്ന ഒരു നായയും വലതുവശത്ത് മേയുന്ന രണ്ട് പശുക്കളും മലയോര ഭൂപ്രകൃതിയിലെ പാറക്കെട്ടുകളും സൂര്യപ്രകാശമുള്ള നീലാകാശവും ചിത്രത്തിൽ കാണാം. കോർബെറ്റിന്റെ ജന്മനാടായ ഓർനൻസിനടുത്തുള്ള യഥാർത്ഥ സ്ഥലങ്ങളിലെ ഭൂപ്രകൃതി വരച്ചിരിയ്ക്കുന്നു. മാത്രമല്ല മനുഷ്യരൂപങ്ങളോടുകൂടിയോ അല്ലാതെയോ മറ്റ് പ്രകൃതിദൃശ്യങ്ങളും അദ്ദേഹം പുനഃരുപയോഗം നടത്തിയിരുന്നു. .
ചരിത്രം
1852 ഏപ്രിലിൽ The Village Maids give alms to a cowherd in a valley near Ornans എന്ന തലക്കെട്ടിൽ പാരീസ് സലൂണിൽ കോർബറ്റ് ആദ്യമായി പ്രദർശനം നടത്തി. മുപ്പത് വർഷത്തിനിടെ ഇതാദ്യമായാണ് അദ്ദേഹം അവിടെ ഒരു ചിത്രം പ്രദർശിപ്പിച്ചത്. ചിത്രത്തിന് പരസ്യവും പത്രസമ്മേളനവുമൊന്നുമില്ലാതെ ഉടൻ തന്നെ ഡ്യൂക്ക് ഡി മോർണി വാങ്ങി - ഉദാഹരണത്തിന്, കലാ നിരൂപകനായ തിയോഫിൽ ഗൗട്ടിയർ ക്യാൻവാസ് പൂർത്തിയാകുന്നതിനുമുമ്പുതന്നെ ചിത്രം മുൻകൂർ ഏർപ്പാടാക്കിയിരുന്നു. ഗുസ്റ്റേവ് പ്ലാൻ‌ചെ, യൂജിൻ ലൗഡൻ, ലൂയിസ് എനോൾട്ട് എന്നിവർ പശുക്കളുമായി ബന്ധപ്പെട്ട പ്രതിഛായകൾ ചെറുതായതിനാൽ വീക്ഷണകോണിലെ നിയമങ്ങൾ ലംഘിച്ചുവെന്ന് അഭിപ്രായപ്പെട്ടു. യുവതികളുടെ ചിത്രീകരണം "അവലക്ഷണമായും" "തരം താഴ്ത്തുന്ന പൊരുത്തക്കേടുകളും" അവർ ചൂണ്ടിക്കാട്ടുന്നു. 1855-ലെ എക്‌സ്‌പോസിഷൻ യൂണിവേഴ്‌സലിൽ ചിത്രം വീണ്ടും പ്രദർശിപ്പിച്ചത് കൂടുതൽ വിമർശനത്തിന് ഇടയാക്കി, ഇത്തവണ "പാരീസിയൻ ഫാഷനിൽ വസ്ത്രം ധരിച്ച പ്രവിശ്യാ സ്ത്രീകളുടെ ഈ പ്രാതിനിധ്യത്തിനെതിരെ കാഴ്ചക്കാർ അസ്വസ്ഥത പ്രകടിപ്പിച്ചു. എ ബറീയൽസ് അറ്റ് ഓർണൻസ് എന്ന ചിത്രം കോർബെറ്റിനെക്കുറിച്ചുള്ള അദ്ദേഹത്തിന്റെ ചർച്ചകളെ കൂടുതൽ പ്രകോപിപ്പിച്ചു. മൈക്കൽ‌ ഫ്രൈഡ് പറയുന്നതനുസരിച്ച്, ബഹുജനധാർമികരോഷമുണർത്തുന്ന മനഃപൂർ‌വ്വമായ പ്രവൃത്തിയായും അദ്ദേഹത്തിന്റെ “ബ്രേക്ക്‌ത്രൂ ക്യാൻ‌വാസുകളിലൊന്നായും ഇതിനെ കാണുന്നു..
രണ്ടാം ഫ്രഞ്ച് റിപ്പബ്ലിക്കിന്റെ സാമൂഹികവും ചരിത്രപരവുമായ പശ്ചാത്തലത്തിലാണ് ഗുണം കുറഞ്ഞ ഈ ചിത്രത്തിന്റെ സ്വീകരണം വിശദീകരിക്കുന്നത് - ലൂയിസ്-നെപ്പോളിയൻ ബോണപാർട്ടെയെ ചക്രവർത്തിയായി അധികാരത്തിലെത്തിക്കാനും അധികാരത്തിൽ നിലനിർത്താനും ഗ്രാമീണ വോട്ടർമാർ സഹായിച്ചു. ശക്തമായ റിപ്പബ്ലിക്കൻ പ്രദേശം ആയ ഫ്രാഞ്ചെ-കോംടെയിൽ ചിത്രം പ്രദർശിപ്പിക്കുകയും ചെയ്തു. ഗ്രാമീണരുടെ പരുഷമായ യാഥാർത്ഥ്യങ്ങളെ അഭിമുഖീകരിക്കാൻ സമ്പന്നരായ പാരീസുകാരെ നിർബന്ധിച്ചു. വ്യാവസായിക വിപ്ലവത്താൽ സമ്പന്നവും 1848 ലെ വിപ്ലവത്തിൽ പങ്കെടുക്കാൻ പോകുന്നതുമായ മധ്യവർഗ നഗരവാസികളുടെ ശത്രുക്കളെയും ചിത്രീകരിച്ചു. കോർബറ്റിന്റെ രാഷ്ട്രീയ ഉടമ്പടിയുടെ തുടക്കമായാണ് ചിലർ ഈ ചിത്രത്തെ കണ്ടത്. അത് അദ്ദേഹത്തിന്റെ പട്ടണത്തിലും വർഗസമരത്തിന്റെ ചിത്രങ്ങളിലും വേരുറപ്പിച്ചു. സ്ത്രീകളുടെ ഓമനിച്ചുവളർത്തുന്ന നായ്‌ക്കുട്ടിയും (അഹങ്കാരികളായ മധ്യവർഗത്തെ പ്രതിനിധീകരിക്കുന്നു) ഇളം പശുക്കിടാക്കളും (കലാപത്തിലേക്ക് പൊട്ടിപ്പുറപ്പെടാൻ പോകുന്ന കർഷക ലോകത്തിന്റെ പ്രതീകാത്മകത) പ്രതിനിധാനം ചെയ്യുന്ന വർഗ്ഗസമര പ്രതീകമായി. റോമൻ കത്തോലിക്കാ സൗന്ദര്യാത്മക നിയമങ്ങളിൽ നിന്ന് വളരെ സമതുലിതവും വിദൂരവുമായ രീതിയിൽ സഹാനുഭൂതി നൽകുന്ന ഒരു പഴയ ദാർശനിക മാതൃക പുനരുപയോഗിക്കുന്നത് മറ്റു ചിത്രകാരന്മാരുടെ പ്രവർത്തനങ്ങളിൽ മുൻപന്തിയിലാണ്. മറ്റുള്ളവർ അവസാനഘട്ടം ഉപേക്ഷിച്ച് അവരുടെ ചിത്രീകരണരീതിയും വരയും ഉയർത്തുന്നു.
1878-ൽ ഈ ചിത്രം ഡച്ചസ് ഓഫ് മോർണി 5000 ഫ്രാങ്കിന് ഹോട്ടൽ ഡ്രൗട്ടിന് വിറ്റു. 1901-ന് തൊട്ടുമുമ്പ് ചിത്രം വീണ്ടും യു‌എസ്‌എയിൽ എത്തി. ആർട്ട് ഡീലർ പോൾ ഡ്യുറാൻ‌ഡ്-റുവലിന്റെ ന്യൂയോർക്ക് ബ്രാഞ്ച് 1906 ജൂണിൽ ഈ ചിത്രം പ്രദർശിപ്പിച്ചു. വിവിധ കരങ്ങളിലൂടെ കടന്നുപോയ ശേഷം 1940-ൽ ഹാരി പെയ്ൻ ബിൻ‌ഹാം അത് ഇന്നത്തെ ഉടമകൾക്ക് നൽകി. .
ബിബ്ലിയോഗ്രാഫി
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:ഗുസ്താവ് കൂർബെ വരച്ച ചിത്രങ്ങൾ വർഗ്ഗം:ഫ്രഞ്ച് പെയിന്റിംഗുകൾ
മനു അട്ട്രി
അവലംബങ്ങൾ
വർഗ്ഗം:1992-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ടാരാകോ
2000ത്തിൽ ടാരാകോയിലെ ചരിത്രാവശേഷിപ്പുകളെ യുനെസ്കോ ലോക പൈതൃക സ്ഥാനമായി പ്രഖ്യാപിച്ചു.